cyanic-selkie/wikianc huggingface dataset:
ಮಾರ್ಟಿನ್‌ ಬುಬರ್‌
ಹಸಿಡಿಸಂ (ಭಕ್ತಿಭಾವ) ಮತ್ತು ಅಧ್ಯಾತ್ಮಯೋಗ
ಹಸಿಡಿಕ್ ಸಂಪ್ರದಾಯದ ಬಗ್ಗೆ ಬುಬರ್ ನೀಡಿದ ವ್ಯಾಖ್ಯಾನವನ್ನು ಓದಿದ ಚೈಮ್ ಪೋಟೋಕ್ ರಂತಹ ಪಂಡಿತರು 'ಬುಬರ್ ಅದನ್ನು ರೋಮಾಂಚಕವಾಗಿಸಲು ಯತ್ನಿಸಿದ್ದಾರೆ' ಎಂದು ಟೀಕಿಸಿದ್ದಾರೆ. ಬುಬರ್ ರ ಕೃತಿ ಟೇಲ್ಸ್ ಆಫ್ ಹಸಿಡಿಮ್  ಪುಸ್ತಕದ ಪರಿಚಯಾತ್ಮಕ ನುಡಿಗಳನ್ನು ಬರೆಯುತ್ತಾ, ಪೋಟೋಕ್ ಬುಬರ್ ಹಸಿಡಿಸಮ್ ನಲ್ಲಿ ಕಾಣಬರುವ "ದಗಾಕೋರತನ, ಅಸ್ಪಷ್ಟತೆ, ಪರಸ್ಪರರಲ್ಲಿ ನಡೆಯುವ ರಕ್ತಪಾತ, ಜನಪದದಲ್ಲಿನ ಗುರುತರವಾದ ಮೂಢನಂಬಿಕೆಗಳು ಮತ್ತು ಭಕ್ತಿಯ ವೈಪರೀತ್ಯಗಳು, ಅದರಲ್ಲಿ ಉಲ್ಲೇಖವಾಗುವ ಟ್ಝಾಡಿಕ್ ಪೂಜೆ, ಅದರ ಅಶ್ಲೀಲವಾದ ಮತ್ತು ದುರ್ಬಲಗೊಳಿಸಲ್ಪಟ್ಟ ಲೂರಿಯಾನಿಕ್ ಕಬ್ಬಾಲಾದ ಪಠಣ"ಗಳನ್ನು ಉಪೇಕ್ಷಿಸಿದ್ದಾರೆ ಎಂದು ಬರೆದಿದ್ದಾರೆ. ಇದಕ್ಕಿಂತಲೂ ಉಗ್ರವಾದ ಟೀಕೆಯೆಂದರೆ ಬುಬರ್ ಹಸಿಡಿಸಮ್ ನಲ್ಲಿನ ಯಹೂದಿ ಕಟ್ಟಳೆಗಳ ಪ್ರಾಮುಖ್ಯತೆಯ ಮಟ್ಟವನ್ನು ತಗ್ಗಿಸಿದ್ದಾರೆ ಎಂಬುದು. ವೈಯಕ್ತಿಕ ಧಾರ್ಮಿಕತೆಗೆ ಅಧಿಕಾರವಾಣಿಯಿಂದ ಕೂಡಿ, ಪಂಥೀಯ ಧರ್ಮದ ಅಗತ್ಯವಿಲ್ಲ ಎಂಬುದನ್ನು ಪ್ರತಿಪಾದಿಸಲು ಹಸಿಡಿಮ್ ಅನ್ನೇ ಮೊರೆ ಹೋಗುತ್ತಿದ್ದ ಬುಬರ್ ರನ್ನು ಹೀಗೆ ಟೀಕಿಸಿದುದು ನಿಜಕ್ಕೂ ಒಂದು ವಿಪರ್ಯಾಸ.
ಬ್ರಿಟ್ ಶಲೋಮ್ ಮತ್ತು ದ್ವಿ-ರಾಷ್ಟ್ರ ಪರಿಹಾರ
೧೯೨೦ರ ದಶಕದ ಆರಂಭದಲ್ಲಿಯೇ ಬುಬರ್ ದ್ವಿರಾಷ್ಟ್ರ ಯಹೂದಿ-ಅರಬ್ ಸಾಮ್ರಾಜ್ಯವನ್ನು ಸ್ಥಾಪಿಸಲು ಕರೆ ನೀಡುತ್ತಿದ್ದರು; "ಯಹೂದಿಗಳು ಅರಬ್ ಜನರೊಡನೆ ಶಾಂತಿ ಮತ್ತು ಭ್ರಾತೃತ್ವದಿಂದ ಇರಲು ಬಯಸುವುದನ್ನೂ, ಇಬ್ಬರಿಗೂ ತಾಯ್ನಾಡಾದ ಆ ಪ್ರದೇಶವನ್ನು ಒಂದು ರಿಪಬ್ಲಿಕ್ ಆಗಿ ಅಭಿವೃದ್ಧಿಗೊಳಿಸುವ ಇಚ್ಛೆಯನ್ನೂ, ಹಾಗೂ ಅಂತಹ ಪ್ರದೇಶದಲ್ಲಿ ಎರಡೂ ಜನಾಂಗಗಳು ಸ್ವತಂತ್ರವಾಗಿ ಅಭಿವೃದ್ಧಿಗೊಳ್ಳಲು ಅವಕಾಶವಾಗುವಂತೆ ಆ ರಿಪಬ್ಲಿಕ್ ಅನ್ನು ಅನುವಾಗಿಸುವ ಇರಾದೆಯನ್ನೂ ವ್ಯಕ್ತಪಡಿಸಬೇಕು" ಎಂದರು ಬುಬರ್.
ಝಿಯಾನಿಸಂ ಕೇವಲ ಒಂದು ರಾಷ್ಟ್ರೀಯ ಚಳುವಳಿ ಎಂಬ ಮನೋಭಾವವನ್ನೇ ಅಲ್ಲಗಳೆದ ಬುಬರ್ ಒಂದು ಶ್ರೇಷ್ಠವಾದ ಸಮಾಜದ ನಿರ್ಮಾಣವಾಗುವುದನ್ನು ಕಾಣಲು ಬಯಸಿದರು; "ಆ ಸಮಾಜದಲ್ಲಿ ಅರಬ್ ಜನರ ಮೇಲೆ ಯಹೂದಿಗಳು ಸವಾರಿ ಮಾಡುವಂತಿರಬಾರದು" ಎಂದರು ಬುಬರ್. ದೇಶದಲ್ಲಿ ಯಹೂದಿಗಳು ಅಲ್ಪಸಂಖ್ಯಾತರಾಗಿಯೇ ಉಳಿಯುವಂತಾದರೂ ಸಹ, ಅರಬರೊಡನೆ ಒಂದು ಒಪ್ಪಂದಕ್ಕೆ ಬರಲು ಝಿಯಾನಿಸ್ಟ್ ಚಳುವಳಿ ಅಗತ್ಯವಾಗಿತ್ತು. ೧೯೨೫ರಲ್ಲಿ ಬುಬರ್ ಬ್ರಿಟ್ ಶಲೋಮ್ (ಕಾನ್ವೆಂಟ್ ಆಫ್ ಪೀಸ್) ಎಂಬ ಸಂಘವನ್ನು ಸ್ಥಾಪಿಸುವುದರಲ್ಲಿ ನಿರತರಾಗಿದ್ದರು. ದ್ವಿರಾಷ್ಟ್ರೀಯ ರಾಜ್ಯವನ್ನು ಹುಟ್ಟುಹಾಕುವುದು ಆ ಸಂಘದ ಧ್ಯೇಯವಾಗಿತ್ತು. ತಮ್ಮ ಜೀವನದ ಉಳಿದ ಭಾಗದಾದ್ಯಂತ ಬುಬರ್ ಅರಬರು ಮತ್ತು ಯಹೂದಿಗಳು ಒಂದಲ್ಲ ಒಂದು ದಿನ ಒಂದು ಜಂಟಿ ದೇಶದಲ್ಲಿ ಸೌಹಾರ್ದದಿಂದ ಇರುತ್ತಾರೆಂಬ ನಂಬಿಕೆ ಮತ್ತು ಭರವಸೆ ಇಟ್ಟುಕೊಂಡಿದ್ದರು. ಅದೆಂತೇ ಇರಲಿ, ಬುಬರ್ ಝಿಯಾನಿಸ್ಟ್ ಗಳು ಮತ್ತು ತತ್ವಜ್ಞಾನಿಗಳ ಜೊತೆ ಹಲವಾರು ದಶಕಗಳ ಕಾಲ ಸ್ನೇಹವನ್ನು ಹೊಂದಿದ್ದರು; ಚೈಮ್ ವೀಝ್ಮನ್, ಮ್ಯಾಕ್ಸ್ ಬ್ರಾಡ್, ಹ್ಯೂಗೋ ಬರ್ಗ್ ಮನ್ ಮತ್ತು ಫೆಲಿಕ್ಸ್ ವೆಲ್ಟ್ಷ್ ರಂತಹ ಆತ್ಮೀಯರು ಹಳೆಯ ಯೂರೋಪಿಯನ್ ಕಾಲದಿಂದಲೂ ಪ್ರೇಗ್, ಬರ್ಲಿನ್ ಮತ್ತು ವಿಯೆನ್ನಾದಿಂದ ಹಿಡಿದು ೧೯೪೦, ೫೦, ಹಾಗೂ ೬೦ರ ದಶಕದ ಜೆರೂಸೆಲಂ ನ ವರೆಗೆ ಇವರೊಡನೆ ಸ್ನೇಹವನ್ನು ಹೊಂದಿದ್ದರು.
ಸಂಗ್ರಹ ಕೃತಿಗಳು
ವೆರ್ಕೆ ೩ ಸಂಪುಟಗಳು (೧೯೬೨–೧೯೬೪)
ಮಾರ್ಟಿನ್ ಬುಬರ್ ವೆರ್ಕಾಸ್ಗೇಬ್ (MBW). ಬೆರ್ಲಿನೆರ್ ಅಕಾಡೆಮೀ ಡೆರ್ ವಿಸ್ಸೆನ್ ಷಾಫ್ಟೆನ್ / ಇಸ್ರೇಲ್ ಅಕಾಡೆಮಿ ಆಫ್ ಸೈನ್ಸಸ್ ಮತ್ತು ಹ್ಯುಮಾನಿಟೀಸ್, ಸಂಪಾದಕ ಪಾಲ್ ಮೆಂಡೆಸ್ -ಫ್ಲಾಹ್ರ್  & ಪೀಟರ್ ಷೇರ್, ಮಾರ್ಟಿನಾ ಅರ್ಬನ್ ರೊಡಗೂಡಿ; ೨೧ ಸಂಪುಟಗಳು ಯೋಜಿತವಾಗಿವೆ (೨೦೦೧ - )
- ಪತ್ರ ವ್ಯವಹಾರ
ಬ್ರೀಫ್ ವೆಷೆಲ್ ಆಸ್ ಸೀಯ್ಬೆನ್ ಜಹ್ರ್ ಝೆಹ್ನ್ ಟೆನ್ ೧೮೯೭-೧೯೬೫ (೧೯೭೨–೧೯೭೫)
ಬಾಹ್ಯ ಕೊಂಡಿಗಳು‌‌
ವರ್ಗ:ಆಸ್ಟ್ರಿಯಾದ ಯಹೂದಿಗಳು ವರ್ಗ:ಗಾಲೀಷಿಯಾದ ಯಹೂದಿಗಳು (ಪೂರ್ವ ಯೂರೋಪ್) ವರ್ಗ:ಜರ್ಮನಿಯ ಯಹೂದಿಗಳು ವರ್ಗ:ಇಸ್ರೇಲಿ ಯಹೂದಿಗಳು ವರ್ಗ:ಆಸ್ಟ್ರಿಯಾದಿಂದ ಇಸ್ರೇಲ್ ಗೆ ವಲಸೆ ಬಂದವರು ವರ್ಗ:ಜರ್ಮನಿಯಿಂದ ಇಸ್ರೇಲ್ ಗೆ ವಲಸೆ ಬಂದವರು ವರ್ಗ:ವಿಯೆನ್ನಾದ ಜನರು ವರ್ಗ:ಫ್ರಾಂಕ್ ಫರ್ಟ್ ವಿಶ್ವವಿದ್ಯಾಲಯದ ಅಧ್ಯಾಪಕವರ್ಗ ವರ್ಗ:ಜೆರೂಸೆಲಂನ ಹೀಬ್ರೂ ವಿಶ್ವವಿದ್ಯಾಲಯದ ಅಧ್ಯಾಪಕವರ್ಗ ವರ್ಗ:ಬಯಾಲಿಕ್ ಬಹುಮಾನ ವಿಜೇತರು ವರ್ಗ:ಎರಾಸ್ಮಸ್ ಬಹುಮಾನ ವಿಜೇತರು ವರ್ಗ:ಮಾನವೀಯಶಾಸ್ತ್ರಕ್ಕಾಗಿ ಇಸ್ರೇಲ್ ಬಹುಮಾನ ಪಡೆದವರು ವರ್ಗ:ಇಸ್ರೇಲ್ ಬಹುಮಾನವನ್ನು ಮಾನವೀಯಶಾಸ್ತ್ರಕ್ಕಾಗಿ ಪಡೆದ ತತ್ವಜ್ಞಾನಿಗಳು ವರ್ಗ:ಜರ್ಮನ್ ಬುಕ್ ಟ್ರೇಡ್ ರವರ ಶಾಂತಿ ಪಾರಿತೋಷಕವನ್ನು ಪಡೆದವರು ವರ್ಗ:ಇಸ್ರೇಲ್ ಅಕಾಡೆಮಿ ಆಫ್ ಸೈನ್ಸಸ್ ಎಂಡ್ ಹ್ಯುಮಾನಿಟೀಸ್ ನ ಸದಸ್ಯರು ವರ್ಗ:ಇನ್ನೆರೆ ಸ್ಟಾಡ್ಟ್ ನ ಜನರು ವರ್ಗ:ಸಂಬಂಧದ ನೀತಿಶಾಸ್ತ್ರ ವರ್ಗ:ತರ್ಜುಮೆ ತಜ್ಞರು ವರ್ಗ:ಬೈಬಲ್ ಅನ್ನು ಜರ್ಮನ್ ಭಾಷೆಗೆ ಅನುವಾದಿಸಿದ ತರ್ಜುಮೆದಾರರು ವರ್ಗ:ಹಸಿಡಿಕ್ ಜುದಾಯಿಸಂ ವರ್ಗ:ಝಿಯಾನಿಸ್ಟ್ ಗಳು ವರ್ಗ:20ನೇ-ಶತಮಾನದ ತತ್ವ ಜ್ಞಾನಿಗಳು ವರ್ಗ:ಜರ್ಮನ್ ಭಾಷಾ ತತ್ವಜ್ನಾನಿಗಳು ವರ್ಗ:ಜುದಾಯಿಸಂ ನ ತತ್ವಜ್ಞಾನಿಗಳು ವರ್ಗ:ಆಸ್ಟ್ರಿಯಾದ ಸಮಾಜವಾದಿಗಳು ವರ್ಗ:ಆಸ್ಟ್ರಿಯಾದ ಕ್ರಾಂತಿಕಾರರು ವರ್ಗ:ಆಸ್ಟ್ರಿಯಾದ ಶಾಂತಿವಾದಿಗಳು ವರ್ಗ:ಆಸ್ಟ್ರಿಯಾದ ತತ್ವಜ್ಞಾನಿಗಳು ವರ್ಗ:ಆಸ್ಟ್ರಿಯಾದ ವೇದಾಂತಿಗಳು ವರ್ಗ:ಇಸ್ರೇಲ್ ನ ಕ್ರಾಂತಿಕಾರರು ವರ್ಗ:ಇಸ್ರೇಲ್ ನ ಸಮಾಜವಾದಿಗಳು ವರ್ಗ:ಇಸ್ರೇಲ್ ನ ಶಾಂತಿವಾದಿಗಳು ವರ್ಗ:ಇಸ್ರೇಲ್ ನ ತತ್ವಜ್ಞಾನಿಗಳು ವರ್ಗ:ಯಹೂದಿ ಕ್ರಾಂತಿಕಾರಿಗಳು ವರ್ಗ:ಅಸ್ತಿತ್ವಧರ್ಮಿಗಳು ವರ್ಗ:ಅಸ್ತಿತ್ವಧರ್ಮಿ ಯಹೂದಿಗಳು ವರ್ಗ:ಯಹೂದಿ ಶಾಂತಿ ಚಳುವಳಿಕಾರರು ವರ್ಗ:ಯಹೂದಿ ಶಾಂತಿವಾದಿಗಳು ವರ್ಗ:ಯಹೂದಿ ತತ್ವಜ್ಞಾನಿಗಳು ವರ್ಗ:ಯಹೂದಿ ವೇದಾಂತಿಗಳು ವರ್ಗ:1986ರಲ್ಲಿ ಜನಿಸಿದವರು ವರ್ಗ:2003ರಲ್ಲಿ ನಿಧನ ಹೊಂದಿದವರು ವರ್ಗ:ನೈತಿಕ ತತ್ವಜ್ಞಾನಿಗಳು ವರ್ಗ:ಭ್ರಮಾಧೀನ (ವ್ಯರ್ಥ) ಸಮಾಜವಾದಿಗಳು
ಕುಂತಿ
ಕುಂತಿ (ಸಂಸ್ಕೃತ: कुंती) ಪುರಾಣ ಕಥೆಗಳಲ್ಲಿ ಬರುವ ಒಂದು ಪಾತ್ರ. ಮಹಾಭಾರತದಲ್ಲಿ ಕಥೆಯಲ್ಲಿ ಹಸ್ತಿನಾಪುರದ ಪಾಂಡು ಮಹಾರಾಜನ ಪತ್ನಿ. ವಿವಾಹ ಪೂರ್ವದಲ್ಲಿ ಈಕೆ ಸೂರ್ಯನಿಂದ ಕರ್ಣನನ್ನು ಪಡೆದಳು. ಈಕೆ ಯುಧಿಷ್ಠಿರ, ಭೀಮ ಮತ್ತು ಅರ್ಜುನರ ತಾಯಿ. ಈಕೆಯ ಕಥೆಯು ಭಾಗವತ ಪುರಾಣದಲ್ಲಿ ಕೂಡ ಬರುತ್ತದೆ. ಅವಳು ನಕುಲಾ ಮತ್ತು ಸಹದೇವನ ಮಲತಾಯಿ ಅಥವಾ ಸಾಕು ತಾಯಿ. ಕುಂತಿ ತುಂಬಾ ಸುಂದರ ಮತ್ತು ಬುದ್ಧಿವಂತೆಯಾಗಿದ್ದಳು. ಆಕೆ ಮಹಾಭಾರತದ ಮುಖ್ಯಪಾತ್ರಗಳಲ್ಲಿ ಒಬ್ಬಳು.
ಜನನ ಮತ್ತು ಆರಂಭಿಕ ಜೀವನ
ಕುಂತಿ ಯಾದವ ಮುಖ್ಯಸ್ಥ ಶುರಸೇನನ ಮಗಳು. ಅವಳ ಜನ್ಮ ಹೆಸರು ಪ್ರಿತಾ. ಕುಂತಿ ಕೃಷ್ಣನ ತಂದೆ ವಸುದೇವನ ಸಹೋದರಿ ಮತ್ತು ಕೃಷ್ಣನೊಂದಿಗೆ ನಿಕಟ ಸಂಬಂಧವನ್ನು ಹಂಚಿಕೊಂಡವಳು. ಆಕೆಯ ತಂದೆ ತನ್ನ ಮಕ್ಕಳಿಲ್ಲದ ಸೋದರಸಂಬಂಧಿ ಕುಂತಿಭೋಜನಿಗೆ ಕುಂತಿಯನ್ನು ಕೊಟ್ಟರು.
ಪರಿಚಯ
ಕುಂತಿದೇವಿ ಮಹಾಭಾರತದ ಸೂತ್ರಧಾರನಾದ ಭಗವಾನ್ ಶ್ರೀ ಕೃಷ್ಣನ ಸೋದರತ್ತೆ, ವಸುದೇವನ ಸಹೋದರಿ. ಶೂರರಾಜನ ಮಗಳು. ಯದುವಂಶದ ಲಲನೆ, ಪೃಥೆ ಎಂದು ಇವಳನ್ನು ಕರೆಯುತ್ತಿದ್ದುದೂ ಉಂಟು. ಕುಂತೀಭೋಜ ಶೂರರಾಜನ ಸೋದರತ್ತೆಯ ಮಗ. ಇವನಿಗೆ ಸಂತಾನವಿರಲಿಲ್ಲ. ಇವನು ಪೃಥೆಯನ್ನು ತನ್ನ ಮಗಳೆಂದು ಸ್ವೀಕರಿಸಿ ಸಾಕಿ ಸಲಹಿದ. ಆ ಕಾರಣದಿಂದಾಗಿ ಪೃಥೆ ಕುಂತಿಯೂ ಆದಳು, ಇವಳ ಮಕ್ಕಳಾದ ಪಾಂಡವರಲ್ಲಿ ಮಧ್ಯಮನಾದ ಅರ್ಜುನನಿಗಿರುವ `ಪಾರ್ಥ’ ಎಂಬ ಹೆಸರು ಇವಳ ಪೃಥೆ ಎಂಬ ಹೆಸರಿನಿಂದ ಬಂದಿದೆ.
ದೂರ್ವಾಸ ಋಷಿ ಮತ್ತು ಕುಂತಿ
ಕುಂತೀಭೋಜನ ಅರಮನೆಗೆ ಒಮ್ಮೆ ದುರ್ವಾಸರು ಬಂದರು. ಒಂದು ವರ್ಷಕಾಲ ಅಲ್ಲಿರುವುದಾಗಿ ಸೂಚಿಸಿದರು. ಅವರ ಮುಂಗೋಪ ಸ್ವಾಭಾವದ ಅರಿವು ರಾಜನಿಗಿತ್ತು. ಸಣ್ಣಪುಟ್ಟ ದೋಷಗಳನ್ನು ಕಂಡರೂ ಸಹಿಸದೆ ಶಪಿಸುವ ಸ್ವಭಾವ ಅವರದೆಂದು ತಿಳಿದಿದ್ದ ಕುಂತೀಭೋಜನ ಪಾಲಿಗೆ ಇವರ ಸೇವಾಶುಶ್ರೂಷೆ ಒಂದು ಸವಾಲಾಯಿತು. ಆಗ ರಾಜನು ಈ ರೀತಿ ಯೋಚಿಸಿದನು. ಕುಂತಿಯು ಹಿರಿಯರ ಸೇವೆಯನ್ನು ಉತ್ಸಾಹದಿಂದ ಮಾಡುವುದು ಅವಳ ಸ್ವಭಾವ. ಅವಳನ್ನೆ ದುರ್ವಾಸರ ಸೇವೆಗೆ ನೇಮಿಸುವುದು ಒಳಿತು. ಏನಾದರೂ ಸೇವೆಯಲ್ಲಿ ತೊಂದರೆ ತೊಡಕುಗಳುಂಟಾದರೂ ಅವಳು ಹೆಣ್ಣು, ಹುಡುಗುತನ ಎಂದು ಮುನಿಗಳು ಸಹನೆಯನ್ನು ತಂದುಕೊಳ್ಳುತ್ತಾರೆ’ ಎಂದು ಬಗೆದ. ಅಂತೆಯೇ ಅವಳನ್ನು ಮುನಿಯ ಸೇವೆಗೆ ನೇಮಿಸಿದ. ದುರ್ವಾಸರ ವರ್ತನೆ ಅತಿ ವಿಚಿತ್ರವಾಗಿತ್ತು. ಅವರು ಮನಸ್ವೀ ಸ್ವಭಾವದವರು. ಬರುವ ಹೋಗುವ ಸಮಯ ಯಾರಿಗೂ ತಿಳಿಯುತ್ತಿರಲ್ಲಿಲ್ಲ. ಅವರು ಒಮ್ಮೊಮ್ಮೆ ಬರುತ್ತಲೇ ಇರಲ್ಲಿಲ್ಲ. ಅಕಾಲದಲ್ಲಿ ಬಂದು ಅತ್ಯಂತ ಕಸ್ಟಸಾಧ್ಯವಾದ ತಿನಿಸುಗಳನ್ನು ಅಪೇಕ್ಷಿಸುತ್ತಿದ್ದರು. ಅಂಥ ವೇಳೆಯಲ್ಲೂ ಸಹ ಪೃಥೆ ಶುದ್ಧ ಸೇವಾಭಾವದಿಂದ ಅವರ ಅಪೇಕ್ಷೆಯ ತಿನಿಸನ್ನು ಮೊದಲೇ ಮಾಡಿಟ್ಟುಕೊಂಡಳೋ ಎಂಬಂತೆ ಶೀಘ್ರವಾಗಿ ಸಿದ್ಧಪಡಿಸಿ ತಂದುಕೊಡುತ್ತಿದ್ದಳು.
ದುರ್ವಾಸರ ಮೆಚ್ಚುಗೆ
ಒಂದು ವರ್ಷ ಅವಳು ಬಹು ತಾಳ್ಮೆಯಿಂದ ಹಸನ್ಮುಖಳಾಗಿ, ಎಂಥ ವಿಷಮ ಸಂದರ್ಭದಲ್ಲೂ ಧೃತಿಗೆಡದೆ ಸೇವೆಗೈದಳು. ಹುಡುಕಿದರೂ ಅವಳ ಸೇವೆಯಲ್ಲಿ ಯಾವ ಕೊರತೆಯೂ ಕಂಡುಬರುವಂತಿರಲ್ಲಿಲ್ಲ. ದುರ್ವಾಸರು ಅವಳ ಸೇವೆಗೆ ಮೆಚ್ಚಿ - " ಮಗಳೇ! ನಿನಗೆ ನಾನು ವರ ಕೊಡಬೇಕೆಂದಿದ್ದೇನೆ. ಏನು ಬೇಕು? ನಿಸ್ಸಂಕೋಚವಾಗಿ ಕೇಳು" - ಎಂದು ಪ್ರಸನ್ನರಾಗಿ ನುಡಿದರು. ಕುಂತಿ ಹೇಳಿದಳು: "ಮಹಾತ್ಮರೇ! ತಾವು ಪ್ರಸನ್ನರಾದಿರಿ ಎಂದು ತಿಳಿದರೆ ನಮ್ಮ ತಂದೆ ಸಂತೋಷ ಪಡುತ್ತಾರೆ. ತಮ್ಮ ಹಾಗೂ ನಮ್ಮ ತಂದೆಯವರ ಪ್ರಸನ್ನತೆಗಿಂತ ಹೆಚ್ಚಿನದೇನು ಬೇಕು? ನಾನು ಅಜ್ಞೆ. ಏನೂ ಕೇಳಬೇಕೆಂದು ನನಗೆ ಹೊಳೆಯುತ್ತಿಲ್ಲ. ನನಗೆ ಯಾವ ಆಸೆಯೂ ಇಲ್ಲ. ನನ್ನ ನಡೆನುಡಿ ಹಾಗೂ ಸೇವೆಯಲ್ಲಿ ಏನಾದರೂ ಕೊರತೆ ಇದ್ದರೆ ಕ್ಷಮಿಸಿಬಿಡಿ. ಅಷ್ಟೇ ಸಾಕು." ದುರ್ವಾಸರಿಗೆ ಈ ಮುಗ್ದೆಯ ವಿವೇಕಪೂರ್ಣ ಮಾತುಗಳು ಬಹು ಪ್ರಿಯವೆನಿಸಿದವು. ಸೇವಾಧರ್ಮ ಎಷ್ಟು ಕಠಿಣ! ಅದನ್ನು ಭಾರವೆಂದು ಬಗೆಯದೆ ಸಂತೋಷದಿಂದ ಮಾಡುವುದು ಮತ್ತುಅದಕ್ಕೆಪ್ರತಿಯಾಗಿ ಸ್ವಸಂತೋಷದಿಂದ ಫಲವನ್ನು ಕೊಡುತೇನೆಂದರೂ ವಿನಯಪೂರ್ವಕ ನಿರಾಕರಿಸು ವುದು ಏನು ಸಾಧಾರಣ ಸ್ವಭಾವವೇ? ಅವಳಲ್ಲಿ ಈ ಗುಣ ಎಷ್ಟು ಸಹಜವಾಗಿ ಬಂದಿದೆ ಎಂದು ಯೋಚಿಸಿ, ಹರ್ಷಚಿತ್ತರಾಗಿ ಅವಳಿಗೆ ಮಂತ್ರೋಪದೇಶವನ್ನಾದರೂ ಮಾಡಬೇಕೆಂದು ಸಂಕಲ್ಪಿಸಿದರು ದುರ್ವಾಸರು. ಆ ಮಹಾಬ್ರಾಹ್ಮಣರನ್ನು ಸಂತೋಷಗೊಳಿಸಲು, ಅವರ ಮಾತನ್ನು ತಿರಸ್ಕರಿಸಲಾರದೆ ಕುಂತಿ ಅದಕ್ಕೆ ಒಪ್ಪಿಕೊಂಡಳು. ದುರ್ವಾಸ ಮಹರ್ಷಿಗಳು ಅವಳಿಗೆ ಅತರ್ವವೇದದ ಶಿರೋಭಾಗದಲ್ಲಿ ಬಂದಿರುವ ಮಂತ್ರವನ್ನು ಉಪದೇಶಿಸಿದರು ಮತ್ತು - " ಮಗು! ಇದನ್ನು ಉಚ್ಚರಿಸಿ ನೀನು ಯಾವ ದೇವ-ದೇವತೆಯನ್ನಾದರೂ ಆವಾಹನೆ ಮಾಡಬಹುದು. ಅವರು ಬಂದು ನಿನ್ನ ಇಷ್ಟಾರ್ಥವನ್ನು ಸಲ್ಲಿಸುವರು" - ಎಂದು ನುಡಿದು ಅಲ್ಲಿಂದ ಕಣ್ಮರೆಯಾದರು.ಕುಂತಿಯ ಈ ಆದರ್ಶ ನಿಶ್ಕಾಮಸೇವಭಾವ ಇಂದಿಗೂ ಪ್ರಸ್ಥುತ. ಇದನ್ನು ನಮ್ಮ ನಾಡಿನ ಬಾಲಕಿಯರಲ್ಲಿ ರೂಡಿಸುವ ಶಿಕ್ಷಣವನ್ನು ವಾತಾವರಣವನ್ನು ನಿರ್ಮಿಸಬೇಕಾಗಿದೆ. ಭಾರತೀಯ ಸಂಸ್ಕೃತಿಯ ’ಅತಿಥಿ ಸೇವಾ’ ಎಂಬ ಅಂಶ ಬೇರಾವ ಸಂಸ್ಕೃತಿಯಲ್ಲೂ ಕಂಡುಕೇಳಿ ಅರಿಯದ ವಿಶಿಷ್ಟಧರ್ಮವಾಗಿದೆ. ಇದನ್ನು ನಾವು ಬಹು ಎಚ್ಚರದಿಂದ ಉಳಿಸಿಕೊಂಡು ಬರಬೇಕು ಎಂದರು
ಕುಂತಿಯ ವಿವಾಹ
ಅರಮನೆಯಲ್ಲಿ ಕುಂತಿಯು ತಾರುಣ್ಯಕ್ಕೆ ಕಾಲಿಡುತ್ತಿದ್ದಂತೆಯೇ ಕುಂತಿಭೋಜನು ಮಂತ್ರಿಗಳೊಡನೆ ಸಮಾಲೋಚಿಸಿ ಸ್ವಯಂವರದ ಮೂಲಕ ಪೃಥೆಗೆ ವಿವಾಹ ಮಾಡಲು ನಿಶ್ಚಯಿಸಿದರು. ಎಲ್ಲಾ ದೇಶದ ರಾಜಕುಮಾರರಿಗೆ ಆಹ್ವಾನವನ್ನು ಕಳುಹಿಸಿದರು. ಸ್ವಯಂವರದ ದಿನ ಕುಂತಿ ವರಮಾಲೆಯನ್ನು ಹಿಡಿದು ಎಲ್ಲಾ ರಾಜಕುಮಾರರನ್ನು ನೋಡುವಾಗ ಪಾಂಡುರಾಜನನ್ನು ನೋಡಿದೊಡನೆ ಅವನನ್ನೇ ತನ್ನ ಪತಿಯನ್ನಾಗಿ ಪಡೆಯಬೇಕೆಂದು ನಿರ್ಧರಿಸುತ್ತಾಳೆ. ಕುಂತಿ ಪಾಂಡುವಿನ ಕೊರಳಿಗೆ ವರ ಮಾಲೆಯನ್ನು ಹಾಕುತ್ತಾಳೆ. ನಂತರದಲ್ಲಿ ಕುಂತಿಭೋಜ ಪಾಂಡುವಿಗೆ ಮಗಳನ್ನು ಕೊಟ್ಟು ಯಥಾನಿಧಿಯಾಗಿ ವಿವಾಹ ಮಾಡಿದ. ಹಸ್ತಿನಾಪುರದ ರಾಜಪರಿವಾರ ಕುಂತಿಯನ್ನು ಆದರದಿಂದ ಬರಮಾಡಿಕೊಂಡಿತು. ಕುಂತಿ ಪಾಂಡುವಿನ ಪತ್ನಿಯಾಗಿ ಹಸ್ತಿನಾವತಿ ಸೇರಿದಳು.
ವರ್ಗ:ಮಹಾಭಾರತದ ಪಾತ್ರಗಳು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಸ್ಟೆಫೆನಿ ಮೆಯೆರ್‌
ಸ್ಟೆಫೆನಿ ಮೆಯೆರ್‌ (ಹುಟ್ಟಿದ್ದು 1973ರ ಡಿಸೆಂಬರ್‌ 24ರಂದು) (ವಿವಾಹಪೂರ್ವ ಕನ್ಯಾನಾಮ ಮೋರ್ಗಾನ್‌ ) ಅಮೆರಿಕಾದ ಓರ್ವ ಲೇಖಕಿಯಾಗಿದ್ದು, ತಾನು ಬರೆದ ಟ್ವಿಲೈಟ್‌ ಎಂಬ ರಕ್ತಪಿಶಾಚಿ ಪ್ರಣಯ ಸರಣಿಯಿಂದ ಚಿರಪರಿಚಿತಳಾಗಿದ್ದಾಳೆ. ಟ್ವಿಲೈಟ್‌ ಕಾದಂಬರಿಗಳು ವಿಶ್ವವ್ಯಾಪಿ ಮನ್ನಣೆಯನ್ನು ಗಳಿಸಿದ್ದು, ಅನೇಕ ಸಾಹಿತ್ಯಿಕ ಪ್ರಶಸ್ತಿಗಳನ್ನು ಗೆಲ್ಲುವುದರ ಜೊತೆಗೆ ವಿಶ್ವಾದ್ಯಂತ 100 ದಶಲಕ್ಷ ಪ್ರತಿಗಳಿಗೂ ಹೆಚ್ಚು ಮಾರಾಟಗೊಂಡಿವೆ ಹಾಗೂ ಸುಮಾರು 37 ವಿವಿಧ ಭಾಷೆಗಳಿಗೆ ಭಾಷಾಂತರಗೊಂಡಿವೆ. ದಿ ಹೋಸ್ಟ್‌ ಎಂಬ ವಯಸ್ಕರ ವೈಜ್ಞಾನಿಕ ಕಾದಂಬರಿಯನ್ನೂ ಸಹ ಮೆಯೆರ್‌ ಬರೆದಿದ್ದಾಳೆ.
ಮಾಣಿಕ್ಯ (ರೂಬಿ)
thumb|right|ಹರಳುರೂಪದ ಮಾಣಿಕ್ಯ
ಸ್ಟೆಫೆನಿ ಮೆಯೆರ್‌
USA ಟುಡೆ ' ಯ "ವರ್ಷದ ಲೇಖಕಿ" ಎಂದು ಮೆಯೆರ್‌‌ 2008ರಲ್ಲಿ ಹೆಸರಿಸಲ್ಪಟ್ಟಳು. 2008ರ ವರ್ಷವೊಂದರಲ್ಲೇ 29 ದಶಲಕ್ಷ ಪುಸ್ತಕಗಳು ಮಾರಾಟವಾಗುವುದರೊಂದಿಗೆ ಆಕೆ ಆ ವರ್ಷದ ಜನಪ್ರಿಯ, ಅಧಿಕ ಮಾರಾಟದ ಪುಸ್ತಕದ ಲೇಖಕಿ ಎನಿಸಿಕೊಂಡಳು. ಟ್ವಿಲೈಟ್‌ ಕಾದಂಬರಿಯು ಆ ವರ್ಷದ ಅತ್ಯಧಿಕ-ಮಾರಾಟದ ಪುಸ್ತಕದ ಸ್ಥಾನಮಾನವನ್ನು ಪಡೆಯಿತು. ಟೈಮ್‌ ನಿಯತಕಾಲಿಕದ "2008ರಲ್ಲಿ 100 ಅತ್ಯಂತ ಪ್ರಭಾವಶಾಲಿ ಜನರ" ಪಟ್ಟಿಯಲ್ಲಿ ಮೆಯೆರ್‌ಗೆ #49ನೇ ಶ್ರೇಯಾಕ ದೊರಕಿತು ಮತ್ತು 2009ರಲ್ಲಿನ ವಿಶ್ವದ ಅತ್ಯಂತ ಪ್ರಭಾವೀ ಪ್ರಸಿದ್ಧ ವ್ಯಕ್ತಿಗಳಿಗೆ ಸಂಬಂಧಿಸಿದ ಫೋರ್ಬ್ಸ್‌ 100 ಪ್ರಸಿದ್ಧ ವ್ಯಕ್ತಿಗಳ ಪಟ್ಟಿಯಲ್ಲೂ ಅವಳ ಹೆಸರು ಸೇರ್ಪಡೆಗೊಂಡಿತ್ತು. ಅವಳ ವಾರ್ಷಿಕ ಗಳಿಕೆಗಳು 50 ದಶಲಕ್ಷ $ನಷ್ಟು ಮೊತ್ತವನ್ನು ಮೀರುವುದರೊಂದಿಗೆ ಅವಳಿಗೆ ಈ ಪಟ್ಟಿಯಲ್ಲಿ #26ನೇ ಶ್ರೇಯಾಂಕ ದೊರಕಿತ್ತು.
ಮಾಣಿಕ್ಯ (ರೂಬಿ)
ರೂಬಿ ಅಥವಾ ಮಾಣಿಕ್ಯ ಇದು ಗುಲಾಬಿ ಬಣ್ಣದಿಂದ ರಕ್ತ-ಕೆಂಪು ಬಣ್ಣದವರೆಗೆ ಇರುವ ರತ್ನದ ಹರಳಾಗಿದೆ, ಇದು ಖನಿಜ ಪಚ್ಚೆಯ (ಅಲ್ಯುಮಿನಿಯಮ್ ಆಕ್ಸೈಡ್) ಒಂದು ವಿಧವಾಗಿದೆ. ಇದರ ಕೆಂಪು ಬಣ್ಣವು ಮುಖ್ಯವಾಗಿ ಕ್ರೋಮಿಯಮ್ ಘಟಕದ ಅಸ್ತಿತ್ವದ ಕಾರಣದಿಂದ ಉಂಟಾಗುತ್ತದೆ. ಇದರ ಹೆಸರು ಕೆಂಪು ಎಂಬ ಅರ್ಥವನ್ನು ನೀಡುವ ಲ್ಯಾಟಿನ್‌ನ ರೂಬರ್ ಎಂಬ ಶಬ್ದದಿಂದ ತೆಗೆದುಕೊಳ್ಳಲ್ಪಟ್ಟಿದೆ. ಪಚ್ಚೆ ಹರಳಿನ-ಗುಣಮಟ್ಟದ ಇತರ ವಿಧಗಳು ಸ್ಯಾಫೈರ್‌ಗಳು (ಇಂದ್ರನೀಲ ವರ್ಣದ ಹರಳುಗಳು) ಎಂದು ಕರೆಯಲ್ಪಡುತ್ತವೆ. ಮಾಣಿಕ್ಯವು ಸ್ಯಾಫೈರ್, ಎಮರಾಲ್ಡ್‌ (ಪಚ್ಚೆ), ಮತ್ತು ವಜ್ರಗಳ ಜೊತೆಗಿನ ನಾಲ್ಕು ಅತ್ಯಮೂಲ್ಯವಾದ ಹರಳುಗಳಲ್ಲಿ ಒಂದು ಎಂಬುದಾಗಿ ಪರಿಗಣಿಸಲ್ಪಡುತ್ತದೆ.
ಸ್ಟೆಫೆನಿ ಮೆಯೆರ್‌
ವೈಯಕ್ತಿಕ ಜೀವನ
ಕನೆಕ್ಟಿಕಟ್‌ನ ಹಾರ್ಟ್‌ಫೋರ್ಡ್‌ನಲ್ಲಿ ಸ್ಟೀಫನ್‌ ಹಾಗೂ ಕ್ಯಾಂಡಿ ಮೋರ್ಗಾನ್‌ ದಂಪತಿಗಳ ಮಗಳಾಗಿ ಸ್ಟೆಫೆನಿ ಮೆಯೆರ್‌ ಜನಿಸಿದಳು. ಅರಿಝೋನಾದ ಫೀನಿಕ್ಸ್‌‌‌ನಲ್ಲಿ, ಸೇತ್‌, ಎಮಿಲಿ, ಜಾಕೋಬ್‌‌, ಪಾಲ್‌, ಮತ್ತು ಹೈಡಿ ಎಂಬ ಐವರು ಒಡಹುಟ್ಟಿದವರೊಂದಿಗೆ ಅವಳು ಬೆಳೆದಳು. ಅರಿಝೋನಾದ ಸ್ಕಾಟ್ಸ್‌ಡೇಲ್‌‌ನಲ್ಲಿರುವ ಚಪಾರ್ರಲ್‌ ಹೈಸ್ಕೂಲ್‌‌‌ನಲ್ಲಿ ತನ್ನ ಶಿಕ್ಷಣವನ್ನು ಆಕೆ ಪಡೆದಳು. ನಂತರ ಆಕೆ ಅಟಾಹ್‌ನ ಪ್ರೊವೊದಲ್ಲಿರುವ ಬ್ರಿಗ್‌ಹ್ಯಾಂ ಯಂಗ್‌ ವಿಶ್ವವಿದ್ಯಾಲಯಕ್ಕೆ ಸೇರಿಕೊಂಡು, 1997ರಲ್ಲಿ ಇಂಗ್ಲಿಷ್‌ನಲ್ಲಿ B.A. ಪದವಿಯನ್ನು ಪಡೆದಳು. ತಾನು ಅರಿಝೋನಾದಲ್ಲಿ ಬೆಳೆಯುತ್ತಿದ್ದಾಗ, "ಪಾಂಚೊ" ಎಂಬ ಅಡ್ಡಹೆಸರಿನಿಂದ ಕರೆಯಲ್ಪಡುತ್ತಿದ್ದ ತನ್ನ ಗಂಡ ಕ್ರಿಶ್ಚಿಯನ್‌ನನ್ನು ಮೆಯೆರ್‌ ಭೇಟಿಮಾಡಿದಳು, ಮತ್ತು ಅವನನ್ನು 1994ರಲ್ಲಿ ಅವಳು ಮದುವೆಯಾದಾಗ ಅವರಿಬ್ಬರಿಗೂ 21 ವರ್ಷ ವಯಸ್ಸಾಗಿತ್ತು. ಅವರು ಗೇಬ್‌, ಸೇತ್‌, ಮತ್ತು ಎಲಿ ಎಂಬ ಮೂವರು ಮಕ್ಕಳನ್ನು ಪಡೆದರು. ಇದಕ್ಕೂ ಮುಂಚೆ ಓರ್ವ ಲೆಕ್ಕಪರಿಶೋಧಕನಾಗಿದ್ದ ಕ್ರಿಶ್ಚಿಯನ್‌ ಮೆಯೆರ್‌‌, ಈಗ ನಿವೃತ್ತಿಗೊಂಡು ತನ್ನ ಮಕ್ಕಳ ಲಾಲನೆ-ಪಾಲನೆಯಲ್ಲಿ ತೊಡಗಿಸಿಕೊಂಡ.
ಮಾಣಿಕ್ಯ (ರೂಬಿ)
ಮಾಣಿಕ್ಯಗಳ ಬೆಲೆಗಳು ಮುಖ್ಯವಾಗಿ ಅವುಗಳ ಬಣ್ಣಗಳಿಂದ ನಿರ್ಧರಿಸಲ್ಪಡುತ್ತವೆ. ಅತ್ಯಂತ ಪ್ರಕಾಶಮಾನವಾದ ಮತ್ತು ಹೆಚ್ಚಿನ ಬೆಲೆಯ "ಕೆಂಪು" ಹರಳು ಪಿಜನ್ ಬ್ಲಡ್-ರೆಡ್ (ಪಿಜನ್ ಬ್ಲಡ್-ಕೆಂಪು) ಎಂದು ಕರೆಯಲ್ಪಡುತ್ತದೆ, ಇದು ಅದೇ ರೀತಿಯ ಗುಣಮಟ್ಟದ ಇತರ ಮಾಣಿಕ್ಯಗಳಿಗಿಂತ ಅತ್ಯಂತ ವ್ಯಾಪಕವಾದ ಅಧಿಕ ಮೌಲ್ಯವನ್ನು ಪಡೆದುಕೊಳ್ಳುತ್ತದೆ. ಬಣ್ಣದ ನಂತರ ಸ್ಪಷ್ಟತೆಯು ಪರಿಗಣಿಸಲ್ಪಡುತ್ತದೆ: ವಜ್ರಗಳಿಗೆ ಸದೃಶವಾಗಿ, ಒಂದು ಬಣ್ಣದ ಹರಳು ಅಧಿಕ ಮೌಲ್ಯವನ್ನು ಪಡೆದುಕೊಳ್ಳುತ್ತದೆ, ಆದರೆ ಯಾವುದೇ ಸೂಜಿಯ-ತರಹದ ರೂಟೈಲ್‌ನ ಸಂಯೋಜನಗಳಿಲ್ಲದ ಒಂದು ಮಾಣಿಕ್ಯವು ಹರಳು ಪರಿಗಣಿಸಲ್ಪಟ್ಟಿದೆ ಎಂಬುದನ್ನು ಸೂಚಿಸುತ್ತದೆ. ಕಟ್ ಮತ್ತು ಕ್ಯಾರಟ್ (ತೂಕ) ಇವುಗಳೂ ಕೂಡ ಬೆಲೆಯನ್ನು ನಿರ್ಧರಿಸುತ್ತವೆ.
ಸ್ಟೆಫೆನಿ ಮೆಯೆರ್‌
ವೈಯಕ್ತಿಕ ಜೀವನ
ಮೆಯೆರ್‌‌ಳು ಮಾರ್ವನ್‌ ಪಂಥದವರ ಜೀಸಸ್‌ ಕ್ರೈಸ್ಟ್‌ನ ಚರ್ಚಿನ ಓರ್ವ ಸದಸ್ಯೆಯಾಗಿದ್ದಾಳೆ ಮತ್ತು ತನ್ನ ನಂಬಿಕೆಗಳನ್ನು ಕುರಿತು ತಾನು "ಅತಿಕಟ್ಟುನಿಟ್ಟಿನ" ವ್ಯಕ್ತಿಯಾಗಿದ್ದು, ಮದ್ಯಪಾನ ಮಾಡುವ ಅಥವಾ ಧೂಮಪಾನ ಮಾಡುವ ಅಭ್ಯಾಸಗಳನ್ನು ಹೊಂದಿಲ್ಲ ಎಂದು ಹೇಳಿಕೊಂಡಿದ್ದಾಳೆ. ಟ್ವಿಲೈಟ್‌‌ ಗೂ ಮುಂಚಿತವಾಗಿ ಮೆಯೆರ್‌ ಒಂದು ಸಣ್ಣ ಕಥೆಯನ್ನೂ ಸಹ ಬರೆದಿರಲಿಲ್ಲ, ಮತ್ತು ಕಾನೂನು ಶಾಲೆಗೆ ಸೇರುವುದರ ಕುರಿತು ಚಿಂತನೆಯನ್ನು ನಡೆಸಿದ್ದಳು. ಏಕೆಂದರೆ ತಾನೋರ್ವ ಬರಹಗಾರ್ತಿಯಾಗುವ ಸಾಧ್ಯತೆಗಳಿಲ್ಲ ಎಂಬುದು ಅವಳ ಭಾವನೆಯಾಗಿತ್ತು; ತನ್ನ ಹಿರಿಯ ಮಗನಾದ ಗೇಬ್‌ನ ಜನನವು ತನ್ನ ಮನಸ್ಸನ್ನು ಬದಲಾಯಿಸಿತು ಎಂಬುದನ್ನು ಆಕೆ ನಂತರದಲ್ಲಿ ಕಂಡುಕೊಂಡಳು; "ಗೇಬ್‌ ಹುಟ್ಟಿದ್ದೇ ತಡ, ನನಗೆ ಅವನ ತಾಯಿಯ ಕರ್ತವ್ಯವನ್ನು ವಹಿಸಬೇಕೆಂಬ ಬಯಕೆಯಾಯಿತು" ಎಂದೂ ಈ ಸಂದರ್ಭದಲ್ಲಿ ಅವಳು ಹೇಳಿಕೊಂಡಿದ್ದಾಳೆ. ಓರ್ವ ಲೇಖಕಿಯಾಗುವುದಕ್ಕೆ ಮುಂಚಿತವಾಗಿ, ಸ್ವತ್ತಿನ ಕಂಪನಿಯೊಂದರಲ್ಲಿ ಓರ್ವ ಸ್ವಾಗತಕಾರಿಣಿಯಾಗಿದ್ದುದೇ ಮೆಯೆರ್‌ಳ ಏಕೈಕ ವೃತ್ತಿಪರ ಕೆಲಸವಾಗಿತ್ತು.
ಮಾಣಿಕ್ಯ (ರೂಬಿ)
ಭೌತಿಕ ಗುಣಗಳು
ಮಾಣಿಕ್ಯಗಳು ಖನಿಜ ಗಡಸುತನದ ಮೊಹ್ಸ್ ಮಾನದಂಡದ ಮೇಲೆ 9.0 ಗಡಸುತನವನ್ನು ಹೊಂದಿವೆ. ಸ್ವಾಭಾವಿಕ ಹರಳುಗಳಲ್ಲಿ ಕೇವಲ ಮೊಯಿಸನೈಟ್ ಮತ್ತು ವಜ್ರಗಳು ಗಡಸಾಗಿರುತ್ತವೆ, ವಜ್ರವು 10.0 ರ ಮೊಹ್ಸ್ ಗಡಸುತನವನ್ನು ಹೊಂದಿದೆ ಮತ್ತು ಮೊಯಿಸನೈಟ್ ಇದು ಗಡಸುತನದಲ್ಲಿ ಪಚ್ಚೆ (ಮಾಣಿಕ್ಯ) ಮತ್ತು ವಜ್ರಗಳ ನಡುವಿನ ಗಡಸುತನವನ್ನು ಹೊಂದಿದೆ. ಮಾಣಿಕ್ಯವು α-ಅಲ್ಯುಮಿನಾ (Al2O3ದ ಹೆಚ್ಚಿನ ಸ್ಥಿರತೆಯನ್ನು ಹೊಂದಿರುವ)ದಲ್ಲಿ ಸಣ್ಣ ಪ್ರಮಾಣದ ಅಲ್ಯುಮಿನಿಯಮ್ 3+ ಇಯಾನ್‌ಗಳು ಕ್ರೋಮಿಯಮ್ 3+ ಇಯಾನ್‌ಗಳಿಂದ ಬದಲಾಯಿಸಲ್ಪಡುತ್ತವೆ. ಪ್ರತಿ ಕ್ರೋಮಿಯಮ್ 3+ ಇದು ಆರು O2- ಇಯಾನ್‌ಗಳ ಮೂಲಕ ಒಕ್ಟಾಹೆಡ್ರಲ್ಲಿ ಸುತ್ತುವರಿಯಲ್ಪಟ್ಟಿರುತ್ತದೆ. ಈ ರೀತಿಯ ಸ್ಪಟಿಕಶಾಸ್ತ್ರೀಯ ವ್ಯವಸ್ಥೆಯು ಪ್ರತಿ ಕ್ರೋಮಿಯಮ್3+ ಯ ಮೇಲೆ ಬಲವಾದ ಪರಿಣಾಮವನ್ನು ಬೀರುತ್ತದೆ, ಇದು ವರ್ಣಪಟಲದ ಹಳದಿ-ಹಸಿರು ಪ್ರದೇಶದಲ್ಲಿ ಬೆಳಕಿನ ಹೀರುವಿಕೆಗೆ ಕಾರಣವಾಗುತ್ತದೆ ಮತ್ತು ಆದ್ದರಿಂದ ಹರಳಿನ ಕೆಂಪು ಬಣ್ಣದಲ್ಲಿ ಪರಿಣಾಮ ಬೀರುತ್ತದೆ. ಹಳದಿ-ಹಸಿರು ಬೆಳಕು ಕ್ರೋಮಿಯಮ್3+ ದಿಂದ ಹೀರಿಕೊಳ್ಳಲ್ಪಟ್ಟಾಗ, ಇದು ಕೆಂಪು ತೋಜೋದೀಪಕವಾಗಿ ಪುನಃ-ಹೊರಸೂಸಲ್ಪಡುತ್ತದೆ. ಈ ಕೆಂಪು ಬಣ್ಣದ ಹೊರಸೂಸುವಿಕೆಯು ಬಿಳಿ ಬಣ್ಣದಿಂದ ತೆಗೆದುಕೊಳ್ಳಲ್ಪಟ್ಟ ಹಸಿರು ಮತ್ತು ನೇರಳೆ ಬೆಳಕುಗಳ ಪ್ರತ್ಯೇಕಿಸುವಿಕೆಯ ಮೂಲಕ ಕೆಂಪು ಬಣ್ಣಕ್ಕೆ ಸಂಯೋಜಿಸಲ್ಪಡುತ್ತದೆ, ಮತ್ತು ಹರಳಿನ ಪ್ರಕಾಶನಕ್ಕೆ ಮತ್ತೂ ಹೆಚ್ಚಿನ ಹೊಳಪನ್ನು ಸೇರಿಸುತ್ತದೆ. ಎರಡು ಕನ್ನಡಿಗಳ ನಡುವೆ ಹಿಂಬದಿಗೆ ಮತ್ತು ಮುಂಭಾಗಕ್ಕೆ ಪ್ರತಿಫಲಿಸುವ 694-ನ್ಯಾನೋಮೀಟರ್ ಫೋಟೋನ್‌ಗಳ ಮೂಲಕ ಪ್ರಚೋದಿಸಲ್ಪಟ್ಟಿರುವಂತೆ ಗೋಚರವಾಗುವ ವ್ಯವಸ್ಥೆಗಳಿದ್ದಾಗ ಹೊರಸೂಸುವಿಕೆಯು ತೀವ್ರತೆಯನ್ನು ಹೆಚ್ಚು ಬಲವಾಗಿ ಬೆಳೆಯುತ್ತ ಸಾಗುತ್ತದೆ. ಈ ಪರಿಣಾಮವು 1960 ರಲ್ಲಿ ಥಿಯೋಡರ್ ಮೈಮನ್‌ನಿಂದ ಮಾಣಿಕ್ಯದ ಮೇಲೆ ಆಧಾರಿತವಾದ ಮೊದಲ ಯಶಸ್ವಿ ಲೇಸರ್ ಅನ್ನು ನಿರ್ಮಿಸುವುದಕ್ಕೆ ಬಳಸಿಕೊಳ್ಳಲ್ಪಟ್ಟಿತು.
ಸ್ಟೆಫೆನಿ ಮೆಯೆರ್‌
ವೈಯಕ್ತಿಕ ಜೀವನ
ಮೆಯೆರ್‌‌ ಪ್ರಸ್ತುತ ಅರಿಝೋನಾದ ಕೇವ್‌ ಕ್ರೀಕ್‌ನಲ್ಲಿ ವಾಸವಾಗಿದ್ದಾಳೆ ಮತ್ತು ವಾಷಿಂಗ್ಟನ್‌ನ ಮ್ಯಾರೋಸ್ಟೋನ್‌ ದ್ವೀಪದಲ್ಲಿ ಒಂದು ಮನೆಯನ್ನೂ ಹೊಂದಿದ್ದಾಳೆ.
ಟ್ವಿಲೈಟ್‌
ಟ್ವಿಲೈಟ್‌‌‌ ಗೆ ಸಂಬಂಧಿಸಿದ ಪರಿಕಲ್ಪನೆಯು ತನಗೆ 2003ರ ಜೂನ್‌ 2ರಂದು ಒಂದು ಕನಸಿನಲ್ಲಿ ಬಂದಿತೆಂದು ಮೆಯೆರ್‌‌ ಹೇಳುತ್ತಾಳೆ. ಈ ಕನಸು ಒಂದು ಹುಡುಗಿ, ಮತ್ತು ಅವಳಲ್ಲಿ ಅನುರಕ್ತವಾಗಿರುವ ಒಂದು ರಕ್ತಪಿಶಾಚಿಯ ಕುರಿತಾಗಿತ್ತು. ಆದರಿ ಸದರಿ ರಕ್ತಪಿಶಾಚಿಯು ಅವಳ ರಕ್ತಕ್ಕಾಗಿ ಹಪಹಪಿಸುತ್ತಿರುತ್ತದೆ. ಈ ಕನಸನ್ನು ಆಧರಿಸಿ, ಮೆಯೆರ್‌‌ ಬರೆದ ಕರಡು ಪ್ರತಿಯೇ ಈಗ ಸದರಿ ಪುಸ್ತಕದ 13ನೇ ಅಧ್ಯಾಯವಾಗಿದೆ. ಟ್ವಿಲೈಟ್‌‌‌ ನ್ನು ಪ್ರಕಟಿಸುವ ತನಗಾವ ಇರಾದೆ ಇರಲಿಲ್ಲವೆಂದೂ ಮತ್ತು ಕೇವಲ ತನ್ನ ಸಂತೋಷಕ್ಕಾಗಿ ತಾನು ಬರೆಯುತ್ತಿದ್ದುದಾಗಿಯೂ ಅವಳು ಸಮರ್ಥಿಸಿಕೊಳ್ಳುತ್ತಾಳಾದರೂ, ಕೇವಲ ಮೂರೇ ತಿಂಗಳಲ್ಲಿ ಅವಳು ತನ್ನ ಕನಸನ್ನು ಒಂದು ಸಂಪೂರ್ಣಗೊಳಿಸಲಾದ ಕಾದಂಬರಿಯಾಗಿ ರೂಪಾಂತರಿಸಿದಳು. ಈ ಪುಸ್ತಕಕ್ಕೆ ಸಂಬಂಧಿಸಿದಂತೆ ಆಕೆಯ ಸೋದರಿಯು ನೀಡಿದ ಪ್ರತಿಕ್ರಿಯೆಯು ಉತ್ಸಾಹಭರಿತವಾಗಿತ್ತು ಮತ್ತು ಸಾಹಿತ್ಯಿಕ ಮಧ್ಯವರ್ತಿ ಸಂಸ್ಥೆಗಳಿಗೆ ಅದರ ಹಸ್ತಪ್ರತಿಯನ್ನು ಕಳಿಸುವಂತೆ ಅವಳು ಮೆಯೆರ್‌ಳ ಮನವೊಲಿಸಿದಳು. ಆಕೆ ಬರೆದ 15 ಪತ್ರಗಳ ಪೈಕಿ, ಐದು ಪತ್ರಗಳಿಗೆ ಉತ್ತರ ಬದಲಿಲ್ಲ, ಒಂಬತ್ತು ಪತ್ರಗಳು ನಿರಾಕರಣೆಗಳನ್ನು ಹೊತ್ತುತಂದವು. ಆದರೆ ರೈಟರ್ಸ್‌ ಹೌಸ್‌ನ ಜೋಡಿ ರೀಮರ್‌ನಿಂದ ಬಂದ ಪತ್ರವು ಒಂದು ಪ್ರಶಂಸನೀಯ ಉತ್ತರವನ್ನು ಹೊತ್ತುತಂದಿತು. 2003ರಲ್ಲಿ ನಡೆದ ಹರಾಜೊಂದರಲ್ಲಿ ಟ್ವಿಲೈಟ್‌ ನ್ನು ಪ್ರಕಟಿಸುವುದಕ್ಕೆ ಸಂಬಂಧಿಸಿದ ಹಕ್ಕುಗಳಿಗಾಗಿ ಎಂಟು ಮಂದಿ ಪ್ರಕಾಶಕರು ಪೈಪೋಟಿ ನಡೆಸಿದರು. ನವೆಂಬರ್ ವೇಳೆಗೆ‌, ಲಿಟ್ಲ್‌, ಬ್ರೌನ್‌ ಅಂಡ್‌ ಕಂಪನಿಯೊಂದಿಗೆ 750,000 $ನಷ್ಟು ಮೊತ್ತದ ಮೂರು-ಪುಸ್ತಕಗಳ ವ್ಯವಹಾರವೊಂದಕ್ಕೆ ಮೆಯೆರ್‌ ಸಹಿಹಾಕಿದ್ದಳು.
ಮಾಣಿಕ್ಯ (ರೂಬಿ)
ಭೌತಿಕ ಗುಣಗಳು
ಎಲ್ಲಾ ಸ್ವಾಭಾವಿಕ ಮಾಣಿಕ್ಯಗಳು ಬಣ್ಣದ ಅಶುದ್ಧತೆಗಳು ಮತ್ತು "ಸಿಲ್ಕ್" ಎಂದು ಕರೆಯಲ್ಪಡುವ ರೂಟೈಲ್ ಸೂಜಿಗಳ ಒಳಗೊಳ್ಳುವಿಕೆಯನ್ನು ಒಳಗೊಂಡಂತೆ ತಮ್ಮಲ್ಲಿ ಅಪೂರ್ಣತೆಗಳನ್ನು ಹೊಂದಿರುತ್ತವೆ. ಹರಳುಶಾಸ್ತ್ರಜ್ಞರು ಸ್ವಾಭಾವಿಕ ಮಾಣಿಕ್ಯಗಳಲ್ಲಿ ಕಂಡುಬಂದ ಈ ರೀತಿಯ ನೀಡಲ್ ಒಳಗೊಳ್ಳುವಿಕೆಗಳನ್ನು ಕೃತಕವಾಗಿ ತಯಾರಿಸಿದ ಅನುಕರಣಾ ಹರಳುಗಳು, ಅಥವಾ ಪರ್ಯಾಯಗಳಿಂದ ಅವುಗಳನ್ನು ಬೇರ್ಪಡಿಸುವ ಸಲುವಾಗಿ ಬಳಸಿಕೊಳ್ಳುತ್ತಾರೆ. ಸಾಮಾನ್ಯವಾಗಿ ಗಡುಸಾಗಿರುವ ಹರಳು ಕತ್ತರಿಸಲ್ಪಡುವುದಕ್ಕೆ ಮುಂಚೆ ಕಾಯಿಸಲ್ಪಡುತ್ತದೆ. ಪ್ರಸ್ತುತದಲ್ಲಿ ಹೆಚ್ಚಿನ ಎಲ್ಲಾ ಮಾಣಿಕ್ಯಗಳು ಕೆಲವು ವಿಧಾನಗಳಲ್ಲಿ ಪರೀಕ್ಷಿಸಲ್ಪಡುತ್ತವೆ, ಅವುಗಳಲ್ಲಿ ತಾಪದ ಪರೀಕ್ಷಣೆಯು ಹೆಚ್ಚು ಸಾಮಾನ್ಯವಾದ ಆಚರಣೆಯಾಗಿದೆ. ಆದಾಗ್ಯೂ, ಪೂರ್ತಿಯಾಗಿ ಪರೀಕ್ಷಿಸಲ್ಪಡದ ಆದರೂ ಕೂಡ ಅತ್ಯುತ್ತಮವಾದ ಗುಣಮಟ್ಟವನ್ನು ಹೊಂದಿರುವ ಮಾಣಿಕ್ಯಗಳು ಅತ್ಯಂತ ಅಧಿಕ ಮೌಲ್ಯವನ್ನು ಪಡೆದುಕೊಳ್ಳುತ್ತವೆ.
ಕೆಲವು ಮಾಣಿಕ್ಯಗಳು 3-ಬಿಂದುವಿನ ಅಥವಾ 6-ಬಿಂದುವಿನ ಆಸ್ಟರಿಮ್ (ಚುಕ್ಕಿಗಳು) ಗಳನ್ನು ಅಥವಾ "ನಕ್ಷತ್ರ"ಗಳನ್ನು ಪ್ರದರ್ಶಿಸುತ್ತವೆ. ಈ ಮಾಣಿಕ್ಯಗಳು ಅವುಗಳ ಪರಿಣಾಮವನ್ನು ನಿಖರವಾಗಿ ಪ್ರದರ್ಶಿಸುವ ಸಲುವಾಗಿ ರತ್ನವಾಗಿ (ಹೊಳಪು ಕೊಟ್ಟ ಆದರೆ ಪಟ್ಟೆ ಹೊಡೆದಿಲ್ಲದ) ಕತ್ತರಿಸಲ್ಪಡುತ್ತವೆ. ಚುಕ್ಕೆಗಳು (ನಕ್ಷತ್ರಗಳು) ಒಂದು ಏಕೈಕ-ಬೆಳಕಿನ ಮೂಲದ ಜೊತೆಗೆ ಅತ್ಯಂತ ಸ್ಪಷ್ಟ ಗೋಚರವಾಗುತ್ತವೆ, ಮತ್ತು ಅವುಗಳು ಬೆಳಕು ಚಲಿಸಿದಂತೆ ಅಥವಾ ಹರಳು ತಿರುಗಿದಂತೆ ಹರಳಿನ ಜೊತೆಗೆ ಚಲಿಸಲ್ಪಡುತ್ತದೆ. ಅಂತಹ ಪರಿಣಾಮಗಳು ಒಂದು ನಿರ್ದಿಷ್ಟ ಮಾರ್ಗದಲ್ಲಿ ಬೆಳಕು "ಸಿಲ್ಕ್" ಅನ್ನು (ವಿನ್ಯಾಸಾತ್ಮಕವಾಗಿ ಉದ್ದೇಶಿತವಾದ ರೂಟೈಲ್ ನೀಡಲ್ ಸಂಯೋಜನಗಳು) ಪ್ರತಿಫಲಿಸದ ಸಂದರ್ಭದಲ್ಲಿ ಸಂಭವಿಸಲ್ಪಡುತ್ತವೆ. ಇದು ಸಂಯೋಜನಗಳು ಒಂದು ಹರಳಿನ ಮೌಲ್ಯವನ್ನು ಹೆಚ್ಚಿಸುತ್ತವೆ ಎಂಬುದನ್ನು ತಿಳಿಸುವ ಒಂದು ಉದಾಹರಣೆಯಾಗಿದೆ. ಅದಕ್ಕೂ ಹೆಚ್ಚಾಗಿ, ಮಾಣಿಕ್ಯಗಳು ಬಣ್ಣಗಳ ಬದಲಾವಣೆಗಳನ್ನೂ ಪ್ರದರ್ಶಿಸಬಹುದು - ಆದಾಗ್ಯೂ ಇದು ತುಂಬಾ ವಿರಳವಾಗಿ ಸಂಭವಿಸುತ್ತದೆ - ಹಾಗೆಯೇ ಕ್ಯಾಟೋಯಾಂಕಿ ಅಥವಾ "ಬೆಕ್ಕಿನ ಕಣ್ಣಿನ" ಪರಿಣಾಮವನ್ನೂ ಪ್ರದರ್ಶಿಸಬಹುದು.
ಸ್ಟೆಫೆನಿ ಮೆಯೆರ್‌
ಟ್ವಿಲೈಟ್‌
2005ರಲ್ಲಿ ಟ್ವಿಲೈಟ್‌ ಪ್ರಕಟಗೊಂಡಿತು ಮತ್ತು ಆ ಮುದ್ರಣದ ಅವಧಿಯಲ್ಲೇ 75,000 ಪ್ರತಿಗಳು ಹೊರಬಂದವು. ಬಿಡುಗಡೆಯಾದ ಒಂದು ತಿಂಗಳೊಳಗಾಗಿ, ಮಕ್ಕಳ ಅಧ್ಯಾಯದ ಕಥಾಪುಸ್ತಕಗಳಿಗಾಗಿರುವ ನ್ಯೂಯಾರ್ಕ್‌ ಟೈಮ್ಸ್‌‌ ನ ಅತ್ಯುತ್ತಮ ಮಾರಾಟದ ಪುಸ್ತಕಗಳ ಪಟ್ಟಿಯಲ್ಲಿ ಇದು #5ನೇ ಶ್ರೇಯಾಂಕವನ್ನು ತಲುಪಿತು, ಮತ್ತು ನಂತರದಲ್ಲಿ #1ನೇ ಸ್ಥಾನಕ್ಕೇರಿತು. ಕಾದಂಬರಿಗೆ ಸಂಬಂಧಿಸಿದ ವಿದೇಶೀ ಹಕ್ಕುಗಳು 26ಕ್ಕೂ ಹೆಚ್ಚಿನ ದೇಶಗಳಿಗೆ ಮಾರಲ್ಪಟ್ಟವು. ಈ ಕಾದಂಬರಿಯು ಪಬ್ಲಿಷರ್ಸ್‌ ವೀಕ್ಲಿ ಯ ವರ್ಷದ ಅತ್ಯುತ್ತಮ ಪುಸ್ತಕವಾಗಿ ಹಾಗೂ ನ್ಯೂಯಾರ್ಕ್‌ ಟೈಮ್ಸ್‌‌‌ ನ ಸಂಪಾದಕರ ಒಂದು ಆಯ್ಕೆಯಾಗಿ ಹೆಸರಿಸಲ್ಪಟ್ಟಿತು.
ಮಾಣಿಕ್ಯ (ರೂಬಿ)
ಸ್ವಾಭಾವಿಕ ಸಂಭವಿಸುವಿಕೆ
ಮೇಲಿನ ಮಯನ್ಮಾರ್ (ಬರ್ಮಾ)ನಲ್ಲಿನ ಮೊಗೊಕ್ ಕಣಿವೆಯು ಶತಮಾನಗಳ ಕಾಲ ಮಾಣಿಕ್ಯಗಳಿಗೆ ಪ್ರಮುಖವಾದ ಮೂಲವಾಗಿತ್ತು. ಆ ಪ್ರದೇಶವು ಯಾವತ್ತಿಗೂ ಕೂಡ ಅಗೆಯಲ್ಪಟ್ಟಿರದಂತಹ ಅತ್ಯಂತ ಉತ್ಕೃಷ್ಟವಾದ ಮಾಣಿಕ್ಯಗಳನ್ನು ಉತ್ಪತ್ತಿ ಮಾಡಿತ್ತು, ಆದರೆ ಇತ್ತೀಚಿನ ವರ್ಷಗಳಲ್ಲಿ ಆ ಪ್ರದೇಶದಲ್ಲಿ ಅತ್ಯಂತ ಕಡಿಮೆ ಪ್ರಮಾಣದಲ್ಲಿ ಒಳ್ಳೆಯ ಮಾಣಿಕ್ಯಗಳು ಕಂಡುಬಂದಿವೆ. ಮಯನ್ಮಾರ್ ಮಾಣಿಕ್ಯಗಳಲ್ಲಿ ಅತ್ಯಂತ ಒಳ್ಳೆಯ ಬಣ್ಣವೆಂದರೆ ಅನೇಕ ವೇಳೆ "ಪಾರಿವಾಳದ ರಕ್ತ"ದ ಬಣ್ಣ ಎಂದು ವರ್ಣಿಸಲ್ಪಡುವ ಬಣ್ಣವಾಗಿದೆ. ಮಧ್ಯ ಮಯನ್ಮಾರ್‌ನಲ್ಲಿ, ಮೊಂಗ್ ಹ್ಸ್ಯೂ ಪ್ರದೇಶವು 1990 ರ ದಶಕದ ಸಮಯದಲ್ಲಿ ಮಾಣಿಕ್ಯಗಳನ್ನು ಉತ್ಪಾದಿಸಲು ಪ್ರಾರಂಭಿಸಿತು, ಮತ್ತು ಅತ್ಯಂತ ತ್ವರಿತಗತಿಯಲ್ಲಿ ಜಗತ್ತಿನ ಪ್ರಮುಖ ಮಾಣಿಕ್ಯ ಗಣಿಗಾರಿಕಾ ಪ್ರದೇಶವಾಗಿ ಬೆಳೆಯಿತು. ಮಯನ್ಮಾರ್‌ನಲ್ಲಿ ತುಂಬಾ ಇತ್ತೀಚಿನ ದಿನಗಳಲ್ಲಿ ಕಂಡುಬಂದ ಮಾಣಿಕ್ಯ ಸಂಗ್ರಹವೆಂದರೆ ಕಚಿನ್‌ನ ಉತ್ತರ ಭಾಗದ ರಾಜ್ಯದಲ್ಲಿ ಸ್ಥಾಪಿತವಾಗಲ್ಪಟ್ಟ ನಮ್ಯಾ (ನಮ್ಯಾಜೈಕ್) ಆಗಿದೆ.
ಸ್ಟೆಫೆನಿ ಮೆಯೆರ್‌
ನಂತರದ ಕಾದಂಬರಿಗಳು
ಟ್ವಿಲೈಟ್‌‌ ನ (2005) ಯಶಸ್ಸನ್ನು ಅನುಸರಿಸಿ, ಇನ್ನೂ ಮೂರು ಪುಸ್ತಕಗಳೊಂದಿಗಿನ ಒಂದು ಸರಣಿಯಾಗಿ ಕಥೆಯನ್ನು ಮೆಯೆರ್‌ ವಿಸ್ತರಿಸಿದಳು. ಅವುಗಳೆಂದರೆ, ನ್ಯೂ ಮೂನ್‌ (2006), ಎಕ್ಲಿಪ್ಸ್‌‌  (2007), ಮತ್ತು ಬ್ರೇಕಿಂಗ್‌ ಡಾನ್‌  (2008). ಅದರ ಪ್ರಕಟಣೆಯ ನಂತರದ ಮೊದಲ ವಾರದಲ್ಲೇ, ಮಕ್ಕಳ ಅಧ್ಯಾಯದ ಕಥಾಪುಸ್ತಕಗಳಿಗಾಗಿರುವ ನ್ಯೂಯಾರ್ಕ್‌ ಟೈಮ್ಸ್‌‌ ನ ಅತ್ಯುತ್ತಮ ಮಾರಾಟದ ಪುಸ್ತಕಗಳ ಪಟ್ಟಿಯಲ್ಲಿ ನ್ಯೂ ಮೂನ್‌ #5ನೇ ಸ್ಥಾನವನ್ನು ಗಳಿಸಿತು ಮತ್ತು ತನ್ನ ಎರಡನೇ ವಾರದಲ್ಲಿ #1ನೇ ಸ್ಥಾನಕ್ಕೇರಿ, ನಂತರದ ಹನ್ನೊಂದು ವಾರಗಳವರೆಗೆ ಅದೇ ಸ್ಥಾನವನ್ನು ಕಾಯ್ದುಕೊಂಡಿತ್ತು. ಒಟ್ಟಾರೆಯಾಗಿ, ಪಟ್ಟಿಯಲ್ಲಿ ಇದು 50 ವಾರಗಳಿಗೂ ಹೆಚ್ಚಿನ ಅವಧಿಯನ್ನು ಕಳೆಯಿತು. ಎಕ್ಲಿಪ್ಸ್‌‌‌‌ ನ ಬಿಡುಗಡೆಯ ನಂತರ, ಮೊದಲ ಮೂರು "ಟ್ವಿಲೈಟ್‌" ಪುಸ್ತಕಗಳು ನ್ಯೂಯಾರ್ಕ್‌ ಟೈಮ್ಸ್‌‌ ನ ಅತ್ಯುತ್ತಮ ಮಾರಾಟದ ಪುಸ್ತಕಗಳ ಪಟ್ಟಿಯಲ್ಲಿ ಒಂದು ಸಂಯೋಜಿತ 143 ವಾರಗಳನ್ನು ಕಳೆದವು. ಟ್ವಿಲೈಟ್‌ ಸರಣಿಯ ನಾಲ್ಕನೇ ಕಂತಾದ ಬ್ರೇಕಿಂಗ್‌ ಡಾನ್‌, ಆರಂಭಿಕ ಮುದ್ರಣದ ಅವಧಿಯಲ್ಲಿ 3.7 ದಶಲಕ್ಷ ಪ್ರತಿಗಳೊಂದಿಗೆ ಬಿಡುಗಡೆಯಾಯಿತು. ಮೊದಲನೆಯ ದಿನದಂದೇ 1.3 ದಶಲಕ್ಷಕ್ಕೂ ಮೀರಿದ ಪ್ರತಿಗಳು ಮಾರಾಟವಾದವು. J. K. ರೌಲಿಂಗ್‌‌‌ನ ದಿ ಟೇಲ್ಸ್‌ ಆಫ್‌ ಬೀಡ್ಲ್‌ ದಿ ಬಾರ್ಡ್‌ ಪುಸ್ತಕದ ಜೊತೆಗಿನ ತೀವ್ರ ಪೈಪೋಟಿಯ ನಡುವೆಯೂ, ಈ ಕಾದಂಬರಿಯು ಮೆಯೆರ್‌‌ಗೆ ಅವಳ ಮೊದಲ ಬ್ರಿಟಿಷ್‌ ಬುಕ್‌ ಪ್ರಶಸ್ತಿಯನ್ನು ದಕ್ಕಿಸಿಕೊಟ್ಟಿತು. ಈ ಸರಣಿಯು ವಿಶ್ವಾದ್ಯಂತ 37 ಭಾಷೆಗಳಲ್ಲಿ 100 ದಶಲಕ್ಷ ಪ್ರತಿಗಳಿಗಿಂತಲೂ ಹೆಚ್ಚು ಸಂಖ್ಯೆಯಲ್ಲಿ ಮಾರಾಟವಾಗಿದೆ. 2008ರಲ್ಲಿ, ಸರಣಿಯ ನಾಲ್ಕು ಪುಸ್ತಕಗಳು USA ಟುಡೆ ' ಯ ವರ್ಷಾಂತ್ಯದ ಅತ್ಯುತ್ತಮ ಮಾರಾಟದ ಪುಸ್ತಕದ ಪಟ್ಟಿಯಲ್ಲಿ ಮೊದಲ ನಾಲ್ಕು ಸ್ಥಾನಗಳನ್ನು ಸಾಧಿಸುವುದರ ಮೂಲಕ, ಈ ಗಮನಾರ್ಹವಾದ ಸಾಹಸವನ್ನು ಸಾಧಿಸಿದ ಮೊದಲ ಲೇಖಕಿ ಹಾಗೂ ಆ ವರ್ಷದ ಅತ್ಯಧಿಕ ಮಾರಾಟದ ಜನಪ್ರಿಯ ಪುಸ್ತಕದ ಲೇಖಕಿ ಎಂಬ ಕೀರ್ತಿಯನ್ನು ಮೆಯೆರ್‌‌ಗೆ ತಂದುಕೊಟ್ಟವು. ಟ್ವಿಲೈಟ್‌ ಕಾದಂಬರಿಗಳು USA ಟುಡೆಯ ವರ್ಷಾಂತ್ಯದ ಪಟ್ಟಿಯಲ್ಲಿ ಮತ್ತೆ 2009ರಲ್ಲಿ    ಮೊದಲ ನಾಲ್ಕು ಸ್ಥಾನಗಳನ್ನು ಪಡೆದುಕೊಂಡವು.
ಮಾಣಿಕ್ಯ (ರೂಬಿ)
ಸ್ವಾಭಾವಿಕ ಸಂಭವಿಸುವಿಕೆ
ಮಾಣಿಕ್ಯಗಳಿಗಾಗಿ ಅನಾದಿಕಾಲದಿಂದಲೂ ಥೈಲ್ಯಾಂಡ್, ಪೈಲಿನ್ ಮತ್ತು ಕ್ಯಾಂಬೋಡಿಯಾದ ಸ್ಯಾಮ್‌ಲೌಟ್ ಜಿಲ್ಲೆಗಳಲ್ಲಿ, ಮತ್ತು ಅಫ್ಘಾನಿಸ್ತಾನದಲ್ಲಿ ಗಣಿಗಾರಿಕೆಯನ್ನು ನಡೆಸಲಾಗಿದೆ. ಮಾಣಿಕ್ಯಗಳು ಶ್ರೀಲಂಕಾದಲ್ಲಿ ವಿರಳವಾಗಿ ಕಂಡುಬರುತ್ತವೆ, ಅಲ್ಲಿ ಗುಲಾಬಿ ಬಣ್ಣದ ಸ್ಯಾಫೈರ್‌ಗಳು ಹೆಚ್ಚು ಸಾಮಾನ್ಯವಾಗಿ ಕಂಡುಬರುತ್ತವೆ. ಎರಡನೆಯ ಜಾಗತಿಕ ಯುದ್ಧದ ನಂತರ ಮಾಣಿಕ್ಯದ ನಿಕ್ಷೇಪಗಳು ತಾಂಜಾನಿಯಾ, ಮಡಗಾಸ್ಕರ್, ವಿಯೆಟ್ನಾಂ, ನೇಪಾಳ, ತಜಿಕಿಸ್ತಾನ್, ಮತ್ತು ಪಾಕಿಸ್ತಾನಗಳಲ್ಲಿ ಕಂಡುಬಂದವು. ಅತ್ಯಂತ ಕಡಿಮೆ ಪ್ರಮಾಣದ ಮಾಣಿಕ್ಯಗಳು ಯು.ಎಸ್. ರಾಜ್ಯದ ಮೊಂಟಾನಾ, ಉತ್ತರ ಕ್ಯಾರೋಲಿನಾ, ಮತ್ತು ದಕ್ಷಿಣ ಕ್ಯಾರೋಲಿನಾಗಳಲ್ಲಿ ಕಂಡುಬಂದವು. ತೀರಾ ಇತ್ತೀಚಿಗೆ, ಹೇರಳವಾದ ಮಾಣಿಕ್ಯ ನಿಕ್ಷೇಪಗಳು ಗ್ರೀನ್‌ಲ್ಯಾಂಡ್‌ನ ಕುಗ್ಗುತ್ತಿರುವ ಮಂಜುಗಡ್ಡೆಯ ಪದರಗಳ ಅಡಿಯಲ್ಲಿ ಕಂಡುಬಂದವು. 2002 ರಲ್ಲಿ ಮಾಣಿಕ್ಯಗಳು ಕೀನ್ಯಾದ ವ್ಯಾಸೇಜಸ್ ನದಿಯ ಪ್ರದೇಶಗಳಲ್ಲಿ ಕಂಡುಬಂದವು.
ಸ್ಟೆಫೆನಿ ಮೆಯೆರ್‌
ನಂತರದ ಕಾದಂಬರಿಗಳು
ಆಗಸ್ಟ್‌ 2009ರಲ್ಲಿ, ತನ್ನ ಅತ್ಯಧಿಕ ಮಾರಾಟದ ಜನಪ್ರಿಯ ಲೇಖಕರ ಪಟ್ಟಿಯಲ್ಲಿನ J.K. ರೌಲಿಂಗ್‌‌‌ನ ದಾಖಲೆಯನ್ನು ಮೆಯೆರ್‌‌ ಮುರಿದಿದ್ದಾಳೆ ಎಂದು USA ಟುಡೆ ಪ್ರಕಟಿಸಿತು; ಅವಳ ನಾಲ್ಕು ಟ್ವಿಲೈಟ್‌  ಪುಸ್ತಕಗಳು 10 ಅಗ್ರಗಣ್ಯ ಪುಸ್ತಕಗಳ ಪಟ್ಟಿಯಲ್ಲಿ ಅವಿಚ್ಛಿನ್ನವಾಗಿ 52 ವಾರಗಳನ್ನು ಕಳೆದಿದ್ದುದು ಈ ದಾಖಲೆಗೆ ಕಾರಣವಾಗಿತ್ತು. ನ್ಯೂಯಾರ್ಕ್‌ ಟೈಮ್ಸ್‌ ಅತ್ಯುತ್ತಮ ಮಾರಾಟದ ಪುಸ್ತಕಗಳ ಪಟ್ಟಿ ಯಲ್ಲಿಯೂ ಈ ಪುಸ್ತಕಗಳು 102 ವಾರಕ್ಕಿಂತಲೂ ಹೆಚ್ಚಿನ ಅವಧಿಯನ್ನು ಕಳೆದಿವೆ.
ಸರಣಿಯಲ್ಲಿನ ನಾಲ್ಕನೇ ಪ್ರವೇಶವನ್ನು ಸಂಪೂರ್ಣಗೊಳಿಸಿದ ನಂತರ, ಬ್ರೇಕಿಂಗ್‌ ಡಾನ್‌ ಕಾದಂಬರಿಯು ಬೆಲ್ಲಾ ಸ್ವಾನ್‌‌‌ಳ ದೃಷ್ಟಿಕೋನದಿಂದ ಹೇಳಲ್ಪಡುವ ಅಂತಿಮ ಕಾದಂಬರಿಯಾಗಲಿದೆ ಎಂದು ಮೆಯೆರ್‌ ಸೂಚನೆ ನೀಡಿದಳು. ಮಿಡ್‌ನೈಟ್‌ ಸನ್‌, ಈ ಸರಣಿಗೆ ಒಂದು ಸಹವರ್ತಿ ಕಾದಂಬರಿಯಾಗಬೇಕಿತ್ತು. ಇದು ಟ್ವಿಲೈಟ್‌ ಕಾದಂಬರಿಯ ಘಟನೆಗಳನ್ನು ಮತ್ತೊಮ್ಮೆ ಹೇಳುವ, ಆದರೆ ಎಡ್ವರ್ಡ್‌ ಕಲೆನ್‌ (ಬೆಲ್ಲಾ ಸ್ವಾನ್‌ಗೆ ತದ್ವಿರುದ್ಧವಾಗಿ) ದೃಷ್ಟಿಕೋನದಲ್ಲಿ ವ್ಯಕ್ತಪಡಿಸುವ ಒಂದು ಕೃತಿಯಾಗಬೇಕಿತ್ತು. ಬ್ರೇಕಿಂಗ್‌ ಡಾನ್‌ ಕೃತಿಯು ಬಿಡುಗಡೆಯಾದ ಕೆಲವೇ ದಿನಗಳ ನಂತರ ಮಿಡ್‌ನೈಟ್‌ ಸನ್‌  ಕೃತಿಯನ್ನು ಬಿಡುಗಡೆ ಮಾಡಬೇಕೆಂದು ಮೆಯೆರ್‌‌ ಬಯಸಿದ್ದಳು. ಆದರೆ ಇದರ ಮೊದಲ 12 ಅಧ್ಯಾಯಗಳ ಒಂದು ಕರಡು ಲೇಖನವು ಆನ್‌ಲೈನ್‌ ಮೂಲಕ ಸೋರಿಕೆಯಾದ ನಂತರ, ಅನಿರ್ದಿಷ್ಟಾವಧಿಗೆ ಸದರಿ ಯೋಜನೆಯನ್ನು ವಿಳಂಬಗೊಳಿಸಲು ಮೆಯೆರ್‌ ನಿರ್ಧರಿಸಿದಳು. ಸದರಿ ಸೋರಿಕೆಯ ಪರಿಣಾಮವಾಗಿ ಟ್ವಿಲೈಟ್‌ -ಹೊರತಾದ ವಿಷಯಗಳನ್ನೊಳಗೊಂಡ ಪುಸ್ತಕಗಳನ್ನು ಮುಂದುವರಿಸಲು ಮೆಯೆರ್‌ ನಿರ್ಧರಿಸಿದಳಾದ್ದರಿಂದ, "ಮಿಡ್‌ನೈಟ್‌ ಸನ್‌"ನ ಕರಡು ಅಧ್ಯಾಯಗಳು ತನ್ನ ವೆಬ್‌ಸೈಟ್‌ನಲ್ಲಿ ಲಭ್ಯವಾಗುವಂತೆ ಅವಳು ನೋಡಿಕೊಂಡಳು.
ಮಾಣಿಕ್ಯ (ರೂಬಿ)
ಬೆಲೆಯ ಮೇಲೆ ಪರಿಣಾಮ ಬೀರುವ ಅಂಶಗಳು
ವಜ್ರಗಳು ನಾಲ್ಕು ಸಿ ಗಳು ಎಂದು ಕರೆಯಲ್ಪಡುವ ಮಾನದಂಡಗಳನ್ನು ಬಳಸಿಕೊಂಡು ಗುಣಮಟ್ಟಗಳನ್ನು (ಶ್ರೇಣಿಗಳನ್ನು) ನೀಡಲ್ಪಡುತ್ತವೆ, ನಾಲ್ಕು ಸಿ ಗಳು ಯಾವುವೆಂದರೆ ಬಣ್ಣ, ಕತ್ತರಿಸುವಿಕೆ, ಸ್ಪಷ್ಟತೆ ಮತ್ತು ಕ್ಯಾರಟ್ ತೂಕ. ಅದೇ ರೀತಿಯಾಗಿ ಮಾಣಿಕ್ಯಗಳೂ ಕೂಡ ಅವುಗಳ ಗಾತ್ರ ಮತ್ತು ಭೌಗೋಳಿಕ ಮೂಲದ ಜೊತೆಗೆ ನಾಲ್ಕು ಸಿ ಗಳನ್ನು ಬಳಸಿಕೊಂಡು ಮೌಲ್ಯಮಾಪನ ಮಾಡಲ್ಪಡುತ್ತವೆ.
ಸ್ಟೆಫೆನಿ ಮೆಯೆರ್‌
ಪ್ರೇರಣೆ
ಟ್ವಿಲೈಟ್‌ ಸರಣಿಗೆ ಸಂಬಂಧಿಸಿದಂತೆ ಪ್ರಭಾವ ಬೀರಿದ ಅನೇಕ ಕಾದಂಬರಿಗಳನ್ನು ಮೆಯೆರ್‌ ಉಲ್ಲೇಖಿಸಿದ್ದು, ಚಾರ್ಲೋಟ್‌ ಬ್ರಾಂಟೆ ಬರೆದಿರುವ ಜೇನ್‌ ಐರ್‌‌  ಹಾಗೂ L.M. ಮಾಂಟ್‌ಗೋಮೆರಿ ಬರೆದಿರುವ ಆನ್ನೆ ಆಫ್‌ ಗ್ರೀನ್‌ ಗ್ಯಾಬಲ್ಸ್‌  ಕೃತಿಗಳು ಈ ಪ್ರೇರಣೆಗಳಲ್ಲಿ ಸೇರಿವೆ. ಸರಣಿಯಲ್ಲಿನ ಪ್ರತಿಯೊಂದು ಪುಸ್ತಕವೂ ಸಹ ಒಂದು ವಿಭಿನ್ನವಾದ ಸಾಹಿತ್ಯಿಕ ಶ್ರೇಷ್ಠಕೃತಿಯಿಂದ ನಿರ್ದಿಷ್ಟವಾಗಿ ಪ್ರೇರೇಪಿಸಲ್ಪಟ್ಟಿತ್ತು: ಜೇನ್‌ ಆಸ್ಟೆನ್‌‌‌ನ ಪ್ರೈಡ್‌ ಅಂಡ್‌ ಪ್ರಿಜುಡೀಸ್‌‌‌ ನಿಂದ ಟ್ವಿಲೈಟ್‌ ; ಷೇಕ್ಸ್‌ಪಿಯರ್‌‌ನ ರೋಮಿಯೋ ಅಂಡ್‌ ಜೂಲಿಯೆಟ್‌‌‌ ನಿಂದ ನ್ಯೂ ಮೂನ್‌ ; ಎಮಿಲಿ ಬ್ರಾಂಟೆಯ ವುದರಿಂಗ್‌ ಹೈಟ್ಸ್‌‌‌ ನಿಂದ ಎಕ್ಲಿಪ್ಸ್‌‌ ; ಮತ್ತು ಷೇಕ್ಸ್‌ಪಿಯರ್‌ನ ದಿ ಮರ್ಚೆಂಟ್‌ ಆಫ್‌ ವೆನಿಸ್‌ ಮತ್ತು ಎ ಮಿಡ್‌ಸಮ್ಮರ್‌ ನೈಟ್ಸ್‌ ಡ್ರೀಮ್‌‌‌ ಗಳಿಂದ ಬ್ರೇಕಿಂಗ್‌ ಡಾನ್‌‌ ನ ವಸ್ತು-ವಿಷಯವನ್ನು ಪಡೆದಿರುವುದು ಇದಕ್ಕೆ ನಿದರ್ಶನವಾಗಿದೆ. ಈ ಕುರಿತಾಗಿ ಮೆಯೆರ್‌‌ ಹೀಗೆ ಹೇಳಿದಳು, "ಪ್ರೌಢರಿಗೆ ಸಂಬಂಧಿಸಿದ ಪುಸ್ತಕಗಳನ್ನು ನನ್ನ ಜೀವನಪರ್ಯಂತ ಓದುತ್ತಾ ಬಂದಿರುವೆ. ನಾನು ಪ್ರಬುದ್ಧಳಾಗುತ್ತಿದ್ದಂತೆ ನಾನೋರ್ವ ತೀವ್ರಾಪೇಕ್ಷೆಯ ಓದುಗಳಾಗಿದ್ದೆ- ಪುಸ್ತಕವು ದಪ್ಪಗಿದ್ದಷ್ಟೂ ನನಗೆ ಅದು ಉತ್ತಮವಾಗಿ ಕಂಡುಬರುತ್ತಿತ್ತು." ತಾನು 0}ಆರ್ಸನ್‌ ಸ್ಕಾಟ್‌ ಕಾರ್ಡ್‌‌ನ ಓರ್ವ ಮಹಾನ್‌ ಅಭಿಮಾನಿ ಎಂದೂ ಹೇಳಿಕೊಂಡಿರುವ ಅವಳು, ಜೇನ್‌ ಆಸ್ಟೆನ್‌‌‌‌ಳ ಪುಸ್ತಕಗಳನ್ನು "ಮತ್ತೊಮ್ಮೆ-ಓದದೆಯೇ ವರ್ಷವೊಂದನ್ನು ತಾನು ಕಳೆಯಲಾರೆ" ಎಂದು ಹೇಳಿದ್ದಾಳೆ.
ಮಾಣಿಕ್ಯ (ರೂಬಿ)
ಬೆಲೆಯ ಮೇಲೆ ಪರಿಣಾಮ ಬೀರುವ ಅಂಶಗಳು
ಬಣ್ಣ: ಬಣ್ಣಗಳನ್ನು ಹೊಂದಿದ ಹರಳುಗಳ ಪರಿಶೀಲನೆಯಲ್ಲಿ, ಬಣ್ಣ ಮಾತ್ರ ಅತ್ಯಂತ ಪ್ರಮುಖವಾದ ಅಂಶವಾಗಿದೆ. ಬಣ್ಣವು ಮೂರು ಘಟಕಗಳಾಗಿ ವಿಂಗಡಿಸಲ್ಪಟ್ಟಿದೆ: ಹ್ಯೂ (ವರ್ಣ ಅಥವಾ ಛಾಯೆ), ಶುದ್ಧತ್ವ  ಮತ್ತು ಟೋನ್. ಹ್ಯೂ ಇದು ನಾವು ಸಾಮಾನ್ಯವಾಗಿ ಬಳಸುವ ಶಬ್ದವಾದ "ಬಣ್ಣ" ಎಂಬ ಅರ್ಥವನ್ನು ನೀಡುತ್ತದೆ. ಪಾರದರ್ಶಕ ಹರಳುಗಳು ಈ ಕೆಳಗಿನ ಹ್ಯೂಗಳಲ್ಲಿ (ವರ್ಣಗಳಲ್ಲಿ) ಸಂಭವಿಸುತ್ತವೆ: ಕೆಂಪು, ಕೇಸರಿ, ಹಳದಿ, ಹಸಿರು, ನೀಲಿ, ನೇರಳೆ, ಕೆನ್ನೀಲಿ ಮತ್ತು ಗುಲಾಬಿ ಇವುಗಳು ರೋಹಿತದ ವರ್ಣಗಳಾಗಿವೆ. ಮೊದಲ ಆರು ವರ್ಣಗಳು ರೋಹಿತದ ವರ್ಣಗಳು ಎಂದು ಕರೆಯಲ್ಪಡುತ್ತವೆ; ಕೊನೆಯ ಎರಡು ಬದಲಾಯಿಸಲ್ಪಟ್ಟ ರೋಹಿತ ವರ್ಣಗಳು ಎಂದು ಕರೆಯಲ್ಪಡುತ್ತವೆ. ಕೆನ್ನೀಲಿ ಬಣ್ಣವು ಕೆಂಪು ಮತ್ತು ನೀಲಿ ಬಣ್ಣಗಳ ಮಧ್ಯದಲ್ಲಿನ ಒಂದು ಬಣ್ಣವಾಗಿದೆ. ಗುಲಾಬಿ ಬಣ್ಣವು ಕೆಂಪು ಬಣ್ಣದ ಮಾಸಲು ಬಣ್ಣವಾಗಿದೆ. ಪ್ರಕೃತಿಯಲ್ಲಿ ವಿರಳವಾಗಿ ಪರಿಶುದ್ಧವಾದ ಹ್ಯೂಗಳಿವೆ, ಆದ್ದರಿಂದ ಒಂದು ಹರಳಿನ ವರ್ಣದ ಬಗ್ಗೆ ಮಾತನಾಡುವಾಗ ನಾವು ಪ್ರಾಥಮಿಕ ಮತ್ತು ದ್ವಿತೀಯಕ ಮತ್ತು ಕೆಲವು ವೇಳೆ ತೃತೀಯಕ ಹ್ಯೂಗಳ ಬಗ್ಗೆ ಮಾತನಾಡುತ್ತೇವೆ. ಮಾಣಿಕ್ಯದಲ್ಲಿ ಪ್ರಾಥಮಿಕ ವರ್ಣವು ಕೆಂಪು ವರ್ಣವಾಗಿರುತ್ತದೆ. ಪಚ್ಚೆ ಹರಳಿನ ಜಾತಿಗಳ ಎಲ್ಲಾ ಇತರ ಹ್ಯೂಗಳು ಸ್ಯಾಫೈರ್‌ಗಳು ಎಂದು ಕರೆಯಲ್ಪಡುತ್ತವೆ. ಮಾಣಿಕ್ಯವು ಒಂದು ವ್ಯಾಪ್ತಿಯ ದ್ವಿತೀಯಕ ಹ್ಯೂಗಳನ್ನು ಪ್ರದರ್ಶಿಸುತ್ತದೆ. ಕೇಸರಿ, ಕೆನ್ನೀಲಿ, ನೇರಳೆ ಮತ್ತು ಗುಲಾಬಿ ಹ್ಯೂಗಳು ಸಂಭಾವ್ಯವಾಗಿರುತ್ತವೆ.
ಸ್ಟೆಫೆನಿ ಮೆಯೆರ್‌
ಪ್ರೇರಣೆ
ಸಂಗೀತವೂ ಸಹ ತನ್ನ ಬರಹಗಾರಿಕೆಯ ಮೇಲೆ ಪ್ರಭಾವಬೀರಿದೆ ಎಂದು ಅವಳು ಹೇಳಿಕೊಂಡಿದ್ದು, ತನ್ನ ಪುಸ್ತಕಗಳ ಮೇಲೆ ನಿರ್ದಿಷ್ಟವಾದ ರೀತಿಯಲ್ಲಿ ಪ್ರಭಾವಬೀರಿದ "ಹಾಡುಗಳ ಪಟ್ಟಿಗಳನ್ನು" (Playlist.comನಿಂದ ಬಂದದ್ದು) ತನ್ನ ಹಾಡುಗಳ ವೆಬ್‌ಸೈಟ್‌ನಲ್ಲಿ ಅವಳು ಪ್ರಕಟಿಸಿದ್ದಾಳೆ. ಅವಳ ಆಯ್ಕೆಯ ಹಾಡುಗಳ ಪಟ್ಟಿಯಲ್ಲಿ ಆಗಿಂದಾಗ್ಗೆ ಕಾಣಿಸಿಕೊಂಡ ವಾದ್ಯವೃಂದಗಳಲ್ಲಿ ಮ್ಯೂಸ್‌, ಬ್ಲೂ ಅಕ್ಟೋಬರ್‌‌, ಮೈ ಕೆಮಿಕಲ್‌ ರೊಮಾನ್ಸ್‌, ಕೋಲ್ಡ್‌ಪ್ಲೇ, ಮತ್ತು ಲಿಂಕಿನ್‌ ಪಾರ್ಕ್‌ ಮೊದಲಾದವು ಸೇರಿವೆ. .
ಮಾಣಿಕ್ಯ (ರೂಬಿ)
ಬೆಲೆಯ ಮೇಲೆ ಪರಿಣಾಮ ಬೀರುವ ಅಂಶಗಳು
ಅತ್ಯಂತ ಉತ್ಕೃಷ್ಟವಾದ ಮಾಣಿಕ್ಯವು ಒಂದು ಪ್ರಕಾಶಮಾನವಾದ ಮಧ್ಯಮ-ದಟ್ಟ ಟೋನ್ ಕೆಂಪು ಬಣ್ಣದಲ್ಲಿರುತ್ತದೆ ಎಂದು ಉತ್ತಮವಾಗಿ ವರ್ಣಿಸಲ್ಪಡುತ್ತದೆ ದ್ವಿತೀಯಕ ಹ್ಯೂಗಳು ಒಂದು ಹೆಚ್ಚುವರಿ ಕ್ಲಿಷ್ಟತೆಗಳನ್ನು ಹೊಂದಿರುತ್ತವೆ. ಗುಲಾಬಿ, ಕೇಸರಿ, ಮತ್ತು ಕೆನ್ನೀಲಿ ಬಣ್ಣಗಳ ಮಾಣಿಕ್ಯದಲ್ಲಿ ಸಾಮಾನ್ಯವಾದ ದ್ವಿತೀಯಕ ಹ್ಯೂಗಳಾಗಿವೆ. ಈ ಮೂರರಲ್ಲಿ, ಕೆನ್ನೀಲಿ ಬಣ್ಣವು ಈ ಕೆಳಗೆ ನಮೂದಿಸಿದ ಎರಡು ಕಾರಣಗಳಿಂದ ಆಯ್ಕೆ ಮಾಡಿಕೊಳ್ಳಲ್ಪಡುತ್ತದೆ, ಮೊದಲಿಗೆ, ಕೆನ್ನೀಲಿ ಬಣ್ಣವು ಕೆಂಪು ಬಣ್ಣವನ್ನು ಅತ್ಯಂತ ಉತ್ಕೃಷ್ಟವಾಗಿ ಕಂಡುಬರುವಂತೆ ಮಾಡುವ ಮೂಲಕ ಅದನ್ನು ಬಲಪಡಿಸುತ್ತದೆ. ಎರಡನೆಯದಾಗಿ, ಕೆನ್ನೀಲಿ ಬಣ್ಣವು ಬಣ್ಣದ ಚಕ್ರದಲ್ಲಿ ಕೆಂಪು ಮತ್ತು ನೀಲಿ ಬಣ್ಣಗಳ ನಡುವಣ ಒಂದು ಸ್ಥಾನವನ್ನು ಆಕ್ರಮಿಸುತ್ತದೆ. ಬರ್ಮಾದಲ್ಲಿ ಪಾರಿವಾಳ ರಕ್ತ ಕೆಂಪು ಬಣ್ಣದ ಮಾಣಿಕ್ಯಗಳು ಪರಿಶುದ್ಧ ಬಂಗಾರದಲ್ಲಿ ತಯಾರಿಸಲ್ಪಡುತ್ತವೆ. ಪರಿಶುದ್ಧ ಬಂಗಾರವು ಅತ್ಯುತ್ತಮ ಮಟ್ಟದ ಶುದ್ಧ ಹಳದಿ ಬಣ್ಣದಲ್ಲಿರುತ್ತದೆ. ಹಳದಿ ಬಣ್ಣದಲ್ಲಿ ಸ್ಥಾಪಿತಗೊಳ್ಳಲ್ಪಟ್ಟ ಒಂದು ನೇರಳೆ ಛಾಯೆಯ-ಕೆಂಪು ಮಾಣಿಕ್ಯ ಮತ್ತು ಹಳದಿ ಬಣ್ಣಗಳು ಅದರ ಪೂರಕ ನೀಲಿ ಬಣ್ಣವನ್ನು ತಟಸ್ಥಗೊಳಿಸುವುದರ ಮೂಲಕ ಹರಳನ್ನು ಅತ್ಯಂತ ಪರಿಶುದ್ಧ ಕೆಂಪು ಬಣ್ಣವಾಗಿ ಗೋಚರವಾಗುವಂತೆ ಮಾಡುತ್ತದೆ.
ಸ್ಟೆಫೆನಿ ಮೆಯೆರ್‌
ಪ್ರೇರಣೆ
ಓರ್ವ ಮಾರ್ಮನ್‌ ಪಂಥದವಳಾಗಿರುವ ಮೆಯೆರ್‌‌, ತನ್ನ ನಂಬಿಕೆಯು ತನ್ನ ಕೃತಿಯ ಮೇಲೆ ಪ್ರಭಾವಬೀರಿದೆ ಎಂಬುದನ್ನು ಸಮ್ಮತಿಸುತ್ತಾಳೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ತನ್ನ ಸ್ವಭಾವಗಳು "ವಿಶಿಷ್ಟವಾಗಿ ಇರಬಹುದಾದುದಕ್ಕಿಂತ ಹೆಚ್ಚಾಗಿ, ಅವು ಎಲ್ಲಿಂದ ಬಂದವು ಹಾಗೂ ಅವು ಯಾವಕಡೆಗೆ ಹೋಗುತ್ತಿವೆ ಎಂಬುದರ ಕಡೆಯೇ ಹೆಚ್ಚು ಆಲೋಚಿಸುವ ಪ್ರವೃತ್ತಿಯನ್ನು ಹೊಂದಿವೆ" ಎಂದು ಅವಳು ಹೇಳುತ್ತಾಳೆ. ತನ್ನ ಕಾದಂಬರಿಗಳು ಪ್ರಣಯಪೂರ್ವಕ ಸ್ವರೂಪವನ್ನು ಹೊಂದಿದ್ದಾಗ್ಯೂ, ಲೈಂಗಿಕತೆಯಂಥ ವಿಷಯಗಳಿಂದ ತನ್ನ ಕೃತಿಯನ್ನು ಮೆಯೆರ್‌ ವಿಮುಖಗೊಳಿಸುತ್ತಾಳೆ. ಮಾರ್ಮನ್‌ ಪಂಥದಿಂದ-ಪ್ರಭಾವಿತವಾಗಿರುವಂತೆ, ಅಥವಾ ಲೈಂಗಿಕ ಸಂಯಮ ಮತ್ತು ಆಧ್ಯಾತ್ಮಿಕ ಪರಿಶುದ್ಧತೆಗಳನ್ನು ಪ್ರವರ್ತಿಸುವ ರೀತಿಯಲ್ಲಿರುವಂತೆ ಪ್ರಜ್ಞಾಪೂರ್ವಕವಾಗಿ ತನ್ನ ಕಾದಂಬರಿಗಳನ್ನು ರೂಪಿಸುವ ಉದ್ದೇಶವನ್ನು ತಾನು ಹೊಂದಿಲ್ಲ ಎಂದು ಮೆಯೆರ್‌ ಹೇಳುತ್ತಾಳೆ. ಆದರೆ, ತನ್ನ ಬರಹಗಾರಿಕೆಗೆ ಅದರ ಮೌಲ್ಯಗಳು ಒಂದು ಆಕಾರ ಕೊಟ್ಟಿವೆ ಎಂಬುದನ್ನು ಒಪ್ಪಿಕೊಳ್ಳುತ್ತಾ, "ನಾನು ಯಾರು ಅಥವಾ ಏನಾಗಿರುವೆ ಎಂಬ ಕಾರಣದಿಂದಾಗಿ ನನ್ನ ಪುಸ್ತಕಗಳು ನಿಜವಾಗಿಯೂ ಸಜೀವವಾಗಿ ವರ್ಣಿಸಲ್ಪಟ್ಟಿವೆ ಅಥವಾ ನಿಗೂಢವಾಗಿವೆ ಎಂದೇನೂ ನಾನು ಭಾವಿಸುವುದಿಲ್ಲ. ನನ್ನ ಕಥೆಗಳಲ್ಲಿ ಯಾವಾಗಲೂ ಅಪರಿಮಿತವಾದ ಪ್ರಮಾಣದ ಅರಿವು ಅಥವಾ ಬೆಳಕು ಹರಿಸಲ್ಪಟ್ಟ ವಿಷಯಗಳು ಇರುತ್ತವೆ" ಎಂದು ಹೇಳುತ್ತಾಳೆ.
ಮಾಣಿಕ್ಯ (ರೂಬಿ)
ಸಂಸ್ಕರಣೆ ಮತ್ತು ಗುಣಮಟ್ಟ ಸುಧಾರಣೆ
ಹರಳಿನ ಗುಣಮಟ್ಟವನ್ನು ಉತ್ತಮಪಡಿಸಲು ಸಾಧಾರಣ ಪದ್ಧತಿ ಸಂಸ್ಕರಣೆ ಬಳಸಲಲಾಗುತ್ತದೆ. ಕೆಲವೊಂದು ಸಂಸ್ಕರಣೆಗಳನ್ನು ಎಲ್ಲಾ ಸಂದರ್ಭಗಳಲ್ಲು ಬಳಸಲಾಗುತ್ತದೆ ಮತ್ತು ಸಂಸ್ಕರಿದ ನಂತರ ಹರಳನ್ನು ಬಳಸಲು ಅರ್ಹವಾಗುತ್ತದೆ. 1990ರ ನಂತರದ ದಿನಗಳಲ್ಲಿ, ದೊಡ್ಡ ಪ್ರಮಾಣದಲ್ಲಿ ಕಡಿಮೆ ವೆಚ್ಚದ ವಸ್ತುಗಳನ್ನು ಬಿಸಿಗೊಳಪಡಿಸಿ ಸಂಸ್ಕರಿಸಿ ಅದನ್ನು ಮಾರುಕಟ್ಟೆಗೆ ಪೂರೈಕೆ ಮಾಡಲಾಯಿತು, ಇದು ಮಾಣಿಕ್ಯಗಳು ಮಾರುಕಟ್ಟೆಗೆ ಶೀಘ್ರವಾಗಿ ಪ್ರವಾಹೊಪಾದಿಯಲ್ಲಿ ಪ್ರವೇಶಿಸಲು ಸಾಧ್ಯವಾಯಿತು, ಇದರಿಂದ ಮಾಣಿಕ್ಯಗಳ ಬೆಲೆ ಇಳಿಮುಖವಾಯಿತು.
ವಿಜಯ್ ಪ್ರಕಾಶ್
ಜನನ/ಜೀವನ
ವಿಜಯ್ ಪ್ರಕಾಶ್ ಹುಟ್ಟಿದ ಊರು - ಮೈಸೂರು, ಜನನ- ಫೆಬ್ರವರಿ 21, 1976, ತಂದೆ -ಎಲ್.ರಾಮಶೇಷು ತಾಯಿ - ಆರ್.ಲೋಪಮುದ್ರಾ, ತಾತ -ಕರ್ನಾಟಕದ ಕಲಾತಿಲಕ ಲಕ್ಷ್ಮಿಪತಿ ಭಾಗವತರ್, ಅಣ್ಣ-ಫಣೇಂದ್ರ ಕುಮಾರ್ ಪತ್ನಿ-ಮಹತಿ, ಮಗಳು- ಕಾವ್ಯ. ಚಿಕ್ಕವಯಸ್ಸಿಂದ ಸಂಗೀತ ಅಂದ್ರೆ ಪ್ರಾಣ. ಅವರ ಸ್ನೇಹಿತರೊಬ್ಬರು ಲಂಡನ್ ಗೆ ಹೋಗಿದ್ದಾಗ ವಾದ್ಯವೊಂದನ್ನು ಖರೀದಿಸಿದ್ದರು. ಅದನ್ನ ನೋಡಿ ನನಗೂ ತೆಗೆದುಕೊಡಮ್ಮ ಅಂತ ಕೇಳಿದ್ದರು. ನಾವು ಆಗಿದ್ದ ಪರಿಸ್ಥಿತಿಯಲ್ಲಿ ಬರೀ ಸಂಗೀತದಲ್ಲಿ ಮಕ್ಕಳನ್ನ ಸಾಕ್ತಾಯಿದ್ದದ್ದು. ಆಗ ತೆಗೆದುಕೊಡೋಕೆ ಆಗ್ಲಿಲ್ಲ. ಇವತ್ತಿಗೂ ನನ್ನ ಮನಸ್ಸಲ್ಲಿ ಅದು ಕೊರೆಯುತ್ತಿದೆ. ಕ್ಷಮಿಸು ಮಗನೇ ಎಂದಿದ್ದರು ಅವರ ತಾಯಿ ಲೋಪಮುದ್ರ.
ಸ್ಟೆಫೆನಿ ಮೆಯೆರ್‌
ಚಲನಚಿತ್ರ ರೂಪಾಂತರಗಳು
2007ರ ಏಪ್ರಿಲ್‌ನಲ್ಲಿ ಸಮಿಟ್‌ ಎಂಟರ್‌ಟೈನ್‌ಮೆಂಟ್‌ ಸಂಸ್ಥೆಯು ಚಲನಚಿತ್ರದ ರೂಪಾಂತರಕ್ಕಾಗಿ ಟ್ವಿಲೈಟ್‌‌‌ ನ್ನು ಆಯ್ಕೆಮಾಡಿಕೊಂಡಿತು. ಸದರಿ ಚಲನಚಿತ್ರವನ್ನು ಕ್ಯಾಥರೀನ್‌ ಹಾರ್ಡ್‌ವಿಕ್‌ ನಿರ್ದೇಶಿಸಿದರೆ, ಚಿತ್ರಕಥೆಯು ಮೆಲಿಸಾ ರೋಸೆನ್‌ಬರ್ಗ್‌‌ಳಿಂದ ಬರೆಯಲ್ಪಟ್ಟಿತು. ಈ ಚಿತ್ರದಲ್ಲಿ ಬೆಲ್ಲಾ ಸ್ವಾನ್‌ ಪಾತ್ರದಲ್ಲಿ ಕ್ರಿಸ್ಟನ್‌ ಸ್ಟೀವರ್ಟ್‌ ನಟಿಸಿದ್ದರೆ, ಎಡ್ವರ್ಡ್‌ ಕಲೆನ್‌ ಪಾತ್ರದಲ್ಲಿ ರಾಬರ್ಟ್‌ ಪ್ಯಾಟಿನ್ಸನ್‌ ನಟಿಸಿರುವುದು ವಿಶೇಷ. ಈ ಚಲನಚಿತ್ರವು 2008ರ ನವೆಂಬರ್‌ 21ರಂದು ಬಿಡುಗಡೆಯಾಯಿತು. ಭೋಜನದ ದೃಶ್ಯವೊಂದರಲ್ಲಿನ ಒಂದು ಕಿರುಪಾತ್ರದಲ್ಲಿ ಮೆಯೆರ್‌ ಕಾಣಿಸಿಕೊಳ್ಳುತ್ತಾಳೆ. ಟ್ವಿಲೈಟ್‌‌ ನ ಯಶಸ್ಸನ್ನು ಅನುಸರಿಸಿ, ಅದರ ಉತ್ತರಭಾಗವಾದ ...The Twilight Saga: New Moon ಎಂಬುದರ ಒಂದು ಚಲನಚಿತ್ರ ರೂಪಾಂತರಕ್ಕೆ 2008ರ ನವೆಂಬರ್‌ನಲ್ಲಿ ಸಮಿಟ್‌ ಸಂಸ್ಥೆಯು ಹಸಿರು ನಿಶಾನೆಯನ್ನು ತೋರಿಸಿತು. ಕ್ರಿಸ್‌ ವೈಟ್ಜ್‌ ಎಂಬಾತ ಈ ಚಲನಚಿತ್ರವನ್ನು ನಿರ್ದೇಶಿಸಿದ. ಈ ಚಿತ್ರವು 2009ರ ನವೆಂಬರ್‌ 20ರಂದು ಬಿಡುಗಡೆಯಾಯಿತು. ಸರಣಿಯಲ್ಲಿನ ಮೂರನೇ ಪುಸ್ತಕವಾದ ...The Twilight Saga: Eclipse ನ ಒಂದು ರೂಪಾಂತರಕ್ಕೆ, 2009ರ ಫೆಬ್ರುವರಿ ಯಲ್ಲಿ ಸಮಿಟ್‌ ಸಂಸ್ಥೆಯು ಹಸಿರು ನಿಶಾನೆಯನ್ನು ತೋರಿಸಿತು. ಈ ಚಲನಚಿತ್ರವನ್ನು ಡೇವಿಡ್‌ ಸ್ಲೇಡ್‌ ಎಂಬಾತ ನಿರ್ದೇಶಿಸುತ್ತಿದ್ದು, ಇದರ ಬಿಡುಗಡೆಯ ದಿನಾಂಕವನ್ನು 2010ರ ಜೂನ್‌ 30ರಂದು ನಿಗದಿಗೊಳಿಸಲಾಗಿದೆ. ಬ್ರೇಕಿಂಗ್‌ ಡಾನ್‌ ಗೆ ಸಂಬಂಧಿಸಿದ ಹಕ್ಕುಗಳನ್ನೂ ಸಹ 2008ರ ನವೆಂಬರ್‌ನಲ್ಲಿ ಸಮಿಟ್‌ ಸಂಸ್ಥೆಯು ಪಡೆದುಕೊಂಡಿದೆಯಾದರೂ, ಅದರ ಚಲನಚಿತ್ರ ರೂಪಾಂತರಕ್ಕೆ ಇನ್ನೂ ಅದು ಅಂಗೀಕಾರದ ಮುದ್ರೆಯನ್ನೊತ್ತಿಲ್ಲ. ಬ್ರೇಕಿಂಗ್‌ ಡಾನ್‌ ಕೃತಿಯನ್ನು ಒಂದು ಪ್ರತ್ಯೇಕ ಚಲನಚಿತ್ರವಾಗಿ ಚಿತ್ರಿಸಬೇಕೇ ಅಥವಾ ಎರಡು-ಭಾಗಗಳ ಒಂದು ತಯಾರಿಕೆಯಂತೆ ಚಿತ್ರಿಸಬೇಕೇ ಎಂಬುದರ ಕುರಿತಾಗಿ, ಮೆಯೆರ್‌‌ ಹಾಗೂ ಸಮಿಟ್‌ ಎಂಟರ್‌ಟೈನ್‌ಮೆಂಟ್‌ ಇಬ್ಬರೂ ಒಂದು ನಿರ್ಧಾರಕ್ಕಿನ್ನೂ ಬಂದಿಲ್ಲ.
ಮಾಣಿಕ್ಯ (ರೂಬಿ)
ಸಂಸ್ಕರಣೆ ಮತ್ತು ಗುಣಮಟ್ಟ ಸುಧಾರಣೆ
ಉತ್ತಮ ಪಡಿಸುವಿಕೆಯಲ್ಲಿ ಬಣ್ಣ ಬದಲಾವಣೆ ಕೂಡ ಒಳಗೊಂಡಿದೆ, ಪಾರದರ್ಶಕತೆ ಉತ್ತಮ ಪಡಿಸಲು ಮತ್ತು ಸೀಳು ಬಂದಿರುವುದನ್ನು ( ಕ್ರ್ಯಾಕ್ಸ್) ಅಥವಾ ಅದನ್ನು ಸಂಪೂರ್ಣವಾಗಿ ಸರಿಪಡಿಸಲು ರುಟೈಲ್ ಮಿಶ್ರಮಾಡಿ ಸೇರಿಸಲಾಗುತ್ತದೆ.
ವಿಜಯ್ ಪ್ರಕಾಶ್
ಸಂಗೀತಾಸಕ್ತಿ
ಮೊದಲ ಬಹುಮಾನ ಪಡೆದದ್ದು-ಕನ್ನಡ ರಾಜ್ಯೋತ್ಸವ ಮಾಡುವಾಗ ಸ್ಪರ್ಧೆ ಮಾಡಿದ್ರು. ಆಗ ಹೋಗಿ ನಾನು ಹಾಡಿದ್ದು. ಮೊದಲನೇ ಬಾರಿ ಸ್ಟೇಜ್ ಪರ್ಫಾಮೆನ್ಸ್. ಲಂಬೋಧರ...ಹಾಡು ಹಾಡಿದ್ದೆ. ಸಿಕ್ಕಿದ ಮೊದಲ ಬಹುಮಾನ ಗ್ಲಾಸ್. ಓದಿದ ಶಾಲೆ-ಸೇಂಟ್ ಥಾಮಸ್ ಕಾನ್ವೆಂಟ್.ಆ ಶಾಲೆಗೆ ಮೋರಿ ಮೇಲೆ ನಡೆದುಕೊಂಡು ಹೋದರೇನೇ ಒಂದು ಸಾಧನೆ ಮಾಡಿದ ಅನುಭವವಾಗುತ್ತಿತ್ತು. ಒಂದೆರಡು ಬಾರಿ ಚರಂಡಿ ಒಳಗೂ ಬಿದ್ದಿದ್ದರು
ಸ್ಟೆಫೆನಿ ಮೆಯೆರ್‌
ಔಪಚಾರಿಕ ಸ್ವಾಗತ ಹಾಗೂ ಮಾನ್ಯತೆ
ಎಂಟರ್‌ಟೈನ್‌ಮೆಂಟ್‌ ವೀಕ್ಲಿ ಪತ್ರಿಕೆಯು ಮೆಯೆರ್‌‌ಳನ್ನು "ಆನ್ನೆ ರೈಸ್‌ ನಂತರದ, ರಕ್ತಪಿಶಾಚಿ ವಿಷಯವನ್ನೊಳಗೊಂಡ ವಿಶ್ವದ ಅತ್ಯಂತ ಜನಪ್ರಿಯ ಕಾದಂಬರಿಗಾರ್ತಿಯಾಗಿ" ಕರೆದಿದ್ದರೆ, ದಿ ಗಾರ್ಡಿಯನ್‌  ಪತ್ರಿಕೆಯು ಅವಳನ್ನು ಓರ್ವ "ಕಲ್ಪನಾಶೀಲ ಕಥೆಗಾರ್ತಿಯಾಗಿ, ಓರ್ವ ಸಮೃದ್ಧ ಲೇಖಕಿಯಾಗಿ ಮತ್ತು ಪ್ರಕಟಣಾ ಮಾರುಕಟ್ಟೆಯಲ್ಲಿನ ಒಂದು ಹೊಸತಾದ ಶಕ್ತಿಯುತ ಮಾದರಿ ಅಥವಾ ಉಪಮೆಯಾಗಿ" ವರ್ಣಿಸಿದೆ. ಟೊರಂಟೊ ಸನ್‌ ಪತ್ರಿಕೆಯ ವೇಯ್ನ್‌ ಜೇನ್ಸ್‌‌ ಎಂಬಾತ ಈ ಮಾತಿಗೆ ಸಮ್ಮತಿಸುತ್ತಾ, "ಹೊಸತಾದ ಪ್ರೌಢರ ಕಾದಂಬರಿಗಳು ಎಂದು ಸಾಮಾನ್ಯವಾಗಿ ವರ್ಗೀಕರಿಸಲ್ಪಡುವುದರ ಆಧಾರದ ಮೇಲಿರುವ, ಕಳೆದ ಕೆಲವು ವರ್ಷಗಳಲ್ಲಿ ಅತ್ಯುತ್ತಮ-ಮಾರಾಟಗಳ ಪಟ್ಟಿಯಲ್ಲಿನ ವಸ್ತುತಃ ಪ್ರಾಬಲ್ಯದ ಮತ್ತೊಂದು ಪ್ರವೃತ್ತಿಯನ್ನು ಮೆಯೆರ್‌ಳ ಯಶಸ್ಸು ಒತ್ತಿಹೇಳುತ್ತದೆ" ಎಂದು ಹೇಳಿದ್ದಾನೆ, ಹಾಗೂ "ಒಂದು ಹೊಸ ಹ್ಯಾರಿ ಪಾಟರ್‌ ಸಾಹಸಕಥೆಯ ಅನುಪಸ್ಥಿತಿಯಲ್ಲಿ, ಒಂದು ಕನ್ಯೋಚಿತ ಜೇಮ್ಸ್‌ ಡೀನ್‌-ಶೈಲಿಯ ರಕ್ತಪಿಶಾಚಿಯ ಒಂದು ಪರಿಕಲ್ಪನೆಯೆಡೆಗೆ ಆಸಕ್ತಿಯನ್ನು ಕ್ಷೀಣಿಸಿಕೊಂಡಿದ್ದ ಹರೆಯದವರು, ಕಲ್ಪನಾಶಕ್ತಿಯ ಉತ್ಸಾಹಿಗಳು ಅತವಾ ಭ್ರಮಾಧೀನರು ಮತ್ತು ಮಹಿಳೆಯರು (ಕೃತಿಯ ಮಾರಾಟವು ಬಹುಪಾಲು ಮಹಿಳೆಯರನ್ನು ಗುರಿಯಾಗಿಟ್ಟುಕೊಂಡಿದೆ), ಮೆಯೆರ್‌ಳನ್ನು ಪರಿಶುದ್ಧವಾದ ಪ್ರೀತಿಗಾಗಿ ಬಯಸುವ ಹುಡುಗಿಯನ್ನಾಗಿ ಮಾಡಿವೆ" ಎಂದು ಉಲ್ಲೇಖಿಸಿದ್ದಾನೆ. ಇದರ ಜೊತೆಗೆ, ದಿ ಟೈಮ್ಸ್‌‌ ಪತ್ರಿಕೆಯ ಟೈಮನ್‌ ಸ್ಮಿತ್‌‌ ಎಂಬಾತ ಮೆಯೆರ್‌ಳನ್ನು "ಹೊಸ ಪೀಳಿಗೆಯ ವಯಸ್ಕರ ಕಾದಂಬರಿ ಲೋಕದ ಮಹಾನ್‌ತಾರೆ" ಎಂದು ವರ್ಣಿಸಿದ್ದಾನೆ.
ಮಾಣಿಕ್ಯ (ರೂಬಿ)
ಸಂಸ್ಕರಣೆ ಮತ್ತು ಗುಣಮಟ್ಟ ಸುಧಾರಣೆ
ಇದಕ್ಕೆ ಹೆಚ್ಚುವರಿ ಬಣ್ಣದ ಅವಶ್ಯಕತೆ ಇದ್ದರೇ, ತಾಮ್ರ ಅಥವ ಇತರೆ ಲೋಹದ ಆಕ್ಸೈಡ್‌ಗಳಾದ ಸೋಡಿಯಂ, ಕ್ಯಾಲ್ಸಿಯಂ, ಪೋಟಾಷಿಯಂ ಅಂಶಗಳನ್ನು ಗಾಜಿನ ಪುಡಿಯ ಜೊತೆ ಸೇರಿಸಿ ಗುಣಮಟ್ಟ ಹೆಚ್ಚಿಸಲಾಗುತ್ತದೆ.
ವಿಜಯ್ ಪ್ರಕಾಶ್
ಮನೆ ಬಿಟ್ಟು ಹೊರಟ ಕ್ಷಣ
ಇಂಜಿನೀಯರಿಂಗ್ ಸೇರಿದೆ. ಸೇರಿದ್ಮೇಲೆ ಅದರಲ್ಲಿ ಅವರಿಗೆ ಗಮನ ಇರ್ಲಿಲ್ಲ. ಏನಾದರೂ ಮಾಡ್ಬೇಕು ಅಂತಿದ್ದರು. ಬಹಳ ದೊಡ್ಡ ತೀರ್ಮಾನ ತೆಗೆದುಕೊಂಡಿದ್ದು ಅವಾಗಲೇ. ಅಪ್ಪ-ಅಮ್ಮಗೆ ಹೇಳದೆ ಕೈಯಲ್ಲಿ 700 ರೂಪಾಯಿ ಇಟ್ಕೊಂಡು, ಚೀಲದಲ್ಲಿ ಒಂದು ಪ್ಯಾಂಟ್-ಶರ್ಟ್ ಹಾಕೊಂಡು ಮನೆಯಿಂದ ಹೊರಟರು. ಯಾಕೆ ಹೊರಟೆ? ಎಲ್ಲಿಗೆ ಹೊರಟೆ? ಗೊತ್ತಿಲ್ಲ. ಆದ್ರೆ ಏನಾದರೂ ಸಾಧಿಸುವ ಛಲ ಅವರಿಗೆ ಇತ್ತು ಮನೆಯಿಂದ ಹೊರಡುವಾಗ ಹೆತ್ತವರಿಗೆ ಒಂದು ಪತ್ರ ಬರೆದು ಇಟ್ಟಿದ್ದರು. ಮನೆಯಿಂದ ಮೊದಲು ಬೆಂಗಳೂರಿಗೆ ಹೋದರು. ಅಲ್ಲಿ ತಿರುಪತಿಗೆ ಹೋಗಿ ದೇವರ ದರ್ಶನ ಮಾಡಿದರು. ಅಲ್ಲಿಂದ ಇವತ್ತಿನವರೆಗೂ ಅವರು ಪ್ರತಿ ವರ್ಷ ತಿರುಪತಿಗೆ ಹೋಗಿ ಬಾಲಾಜಿ ದರ್ಶನ ಮಾಡಿ ಬರುತ್ತಾರೆ.
ಸ್ಟೆಫೆನಿ ಮೆಯೆರ್‌
ಔಪಚಾರಿಕ ಸ್ವಾಗತ ಹಾಗೂ ಮಾನ್ಯತೆ
MSN ಲೈಫ್‌ಸ್ಟೈಲ್‌ನ "2008ರ ಅತ್ಯಂತ ಪ್ರಭಾವಶಾಲಿ ಮಹಿಳೆಯರ" ಪೈಕಿ ಒಬ್ಬಳಾಗಿ ಮೆಯೆರ್‌ ಹೆಸರಿಸಲ್ಪಟ್ಟಳು ಮತ್ತು ಓರ್ವ "ಸಾಹಿತ್ಯಿಕ ಪ್ರತಿಭಾಶಾಲಿಯಾಗಿ" ವರ್ಣಿಸಲ್ಪಟ್ಟಳು. ಟೈಮ್‌ ನಿಯತಕಾಲಿಕದ "2008ರಲ್ಲಿನ ಅತ್ಯಂತ ಪ್ರಭಾವಶಾಲೀ ಜನರ" ಪಟ್ಟಿಯಲ್ಲಿ ಅವಳು #49ನೇ ಶ್ರೇಯಾಂಕವನ್ನೂ ಪಡೆದುಕೊಂಡಳು ಮತ್ತು "ಅತ್ಯಂತ ಗಮನಾರ್ಹವೆನಿಸಿಕೊಂಡಿರುವ ಜನರ" ಪಟ್ಟಿಯಲ್ಲಿ ಅವಳು ಸೇರಿಸಲ್ಪಟ್ಟಳು. ಈ ಕುರಿತು ಲೆವ್‌ ಗ್ರಾಸ್‌ಮನ್‌ ತನ್ನ ಅಭಿಪ್ರಾಯವನ್ನು ತಿಳಿಸುತ್ತಾ, "ಓರ್ವ ಮಾರ್ಮನ್‌ ಪಂಥದ ವ್ಯಕ್ತಿಯನ್ನು ಅಧ್ಯಕ್ಷೀಯ ಪದವಿಗೆ ನಾಮಕರಣಮಾಡಲು ಅಮೆರಿಕನ್ನರು ಪ್ರಾಯಶಃ ಇನ್ನೂ ಸಿದ್ಧವಿಲ್ಲ ಎನಿಸುತ್ತದೆ. ಆದರೆ ವರ್ಷದ ಅತ್ಯುತ್ತಮವಾಗಿ ಮಾರಾಟವಾಗುವ ಜನಪ್ರಿಯ ಕಾದಂಬರಿಯ ಲೇಖರನ್ನಾಗಿ ಓರ್ವ ಮಾರ್ವನ್‌ ಪಂಥದವರಿಗೆ ಪಟ್ಟಕಟ್ಟಲು ಅವರು ಅತ್ಯಂತ ಉತ್ಸುಕರಾಗಿದ್ದಾರೆ." ಇವೆಲ್ಲದರ ಜೊತೆಗೆ, ದಿ ಅರಿಝೋನಾ ರಿಪಬ್ಲಿಕ್‌‌ ನ "ಕಣಿವೆಯ ಅತ್ಯಂತ ಚಿತ್ತಾಕರ್ಷಕ ಜನರ" ಪಟ್ಟಿಯಲ್ಲಿ, 2008ರ ಡಿಸೆಂಬರ್‌ನಲ್ಲಿ ಮೆಯೆರ್‌ ಸೇರಿಸಲ್ಪಟ್ಟಳು.
ಆರ್ಸನ್‌ ಸ್ಕಾಟ್‌ ಕಾರ್ಡ್‌ ಎಂಬ ಕಾದಂಬರಿಕಾರ ಈ ಕುರಿತು ಮಾತನಾಡುತ್ತಾ, "ಸ್ಟೆಫೆನಿ ಮೆಯೆರ್‌ ಒಂದು ವಿಷಯವನ್ನು ಸ್ಪಷ್ಟಗೊಳಿಸುವ ನಿಚ್ಚಳತೆಯೊಂದಿಗೆ ಬರೆಯುತ್ತಾಳೆ; ಈ ವಿಷಯದಲ್ಲಿ ಓದುಗರು ಹಾಗೂ ಅವರು ಹಂಚಿಕೊಳ್ಳುವ ಕನಸಿನ ಮಧ್ಯೆ ಅವಳೆಂದೂ ನಿಲ್ಲುವುದಿಲ್ಲ. ಅವಳೊಬ್ಬ ಅಪ್ಪಟ ಅಥವಾ ನಿಜವಾದ ಬರಹಗಾರ್ತಿ" ಎಂದು ಹೇಳಿದ್ದಾನೆ. ಸ್ಕಾಟ್‌ ತನ್ನ ಮಾತನ್ನು ಮುಂದುವರಿಸುತ್ತಾ, ಮೆಯೆರ್‌ಳನ್ನು ಓರ್ವ "ವಿಸ್ಮಯಕರ ಅಸಾಧಾರಣ ವ್ಯಕ್ತಿ" ಎಂಬುದಾಗಿ ವರ್ಣಿಸಿದ್ದಾನೆ. ನ್ಯೂಸ್‌ವೀಕ್‌ ಜೊತೆಗಿನ ಸಂದರ್ಶನವೊಂದರಲ್ಲಿ ಜೋಡಿ ಪಿಕೌಲ್ಟ್‌‌ ಎಂಬ ಲೇಖಕ ಮಾತನಾಡುತ್ತಾ, "ಪುಸ್ತಕಗಳಿಗೇ ಅಂಟಿಕೊಂಡಿರುವಂತೆ ಜನರನ್ನು ಸ್ಟೆಫೆನಿ ಮೆಯೆರ್‌ ಪ್ರೇರೇಪಿಸಿದ್ದು, ಇದು ನಮ್ಮಂಥ ಎಲ್ಲರಿಗೂ ಒಳ್ಳೆಯದನ್ನು ಮಾಡಿದೆ" ಎಂದು ಹೇಳಿದ.
ಫೋರ್ಬ್ಸ್‌‌‌ ನ "ಹಾಲಿವುಡ್‌ನ ಅತ್ಯಂತ ಹೆಚ್ಚು-ಗಳಿಕೆಯ ಮಹಿಳೆಯರ" ಪಟ್ಟಿಯಲ್ಲಿ ಮೆಯೆರ್‌ಗೆ #5ನೇ ಶ್ರೇಯಾಂಕ ದೊರಕಿತು, ಮತ್ತು ಹೊಸ ಪೀಳಿಗೆಯ-ವಯಸ್ಕರ, "ರಕ್ತಪಿಶಾಚಿ ವಿಷಯ ಸಂಬಂಧಿತ ಪುಸ್ತಕಗಳ ಪೈಕಿ ಟ್ವಿಲೈಟ್‌ ಸರಣಿಗಳು ಪ್ರಕಟಣಾ ಪ್ರಪಂಚ ಹಾಗೂ ಚಲನಚಿತ್ರ ಪ್ರಪಂಚವನ್ನು ಬಿರುಗಾಳಿಯಂತೆ ಆಕ್ರಮಿಸಿಕೊಂಡಿವೆ" ಎಂದು ಉಲ್ಲೇಖಿಸಲ್ಪಟ್ಟಿತು. ಆ ಪಟ್ಟಿಯಲ್ಲಿ ಮೆಯೆರ್‌ ಏಕೈಕ ಲೇಖಕಿಯಾಗಿದ್ದಳು. ವ್ಯಾನಿಟಿ ಫೇರ್‌‌‌‌ ನ 2009ರ "ಮಾಹಿತಿ ಯುಗದ 100 ಪ್ರಭಾವಿಶಕ್ತಿಗಳ" ಪಟ್ಟಿಯಲ್ಲಿಯೂ ಅವಳು #82ನೇ ಶ್ರೇಯಾಂಕವನ್ನು ಪಡೆದಳು. ಅದೇ ವರ್ಷದಲ್ಲಿ, ಬ್ಲೂವಾಟರ್‌ ಪ್ರೊಡಕ್ಷನ್ಸ್‌‌ನ ಒಂದು ಶೀರ್ಷಿಕೆಯಾದ ಫೀಮೇಲ್‌ ಫೋರ್ಸ್‌ ಎಂಬ ಜೀವನಚರಿತ್ರೆಯ ಸಚಿತ್ರ ಪುಸ್ತಕದ ಸಂಚಿಕೆಯೊಂದರಲ್ಲಿ ಮೆಯೆರ್‌ ಕಾಣಿಸಿಕೊಂಡಳು. ಸಮಾಜ ಮತ್ತು ಜನಪ್ರಿಯ ಸಂಸ್ಕೃತಿಗಳಲ್ಲಿನ ಪ್ರಭಾವಶಾಲೀ ಮಹಿಳೆಯರನ್ನು ಈ ಪುಸ್ತಕವು ಗೌರವಿಸುತ್ತದೆ. ಈ ಸಚಿತ್ರ ಪುಸ್ತಕವು ಇದಕ್ಕಿಂತಲೂ ಮುಂಚಿತವಾಗಿ ಓಪ್ರಾಹ್‌ ವಿನ್‌ಫ್ರೇ ಹಾಗೂ ರಾಜಕುಮಾರಿ ಡಯಾನಾರಂಥ ಮಹಿಳೆಯರ ಜೀವನಚರಿತ್ರೆಗಳನ್ನು ಪ್ರಕಟಿಸಿತ್ತು.
ಅಭಿಮಾನಿ ಬಳಗ
ತನ್ನ ಟ್ವಿಲೈಟ್‌ ಕಾದಂಬರಿಗಳನ್ನು ಮೆಚ್ಚಿಕೊಂಡಿರುವ ಹೊಸ ಪೀಳಿಗೆಯ ಪ್ರೌಢ ಓದುಗರ ನಡುವಿನ ಅಭಿಮಾನೀ ಬಳಗವೊಂದನ್ನು ಮೆಯೆರ್‌ ಗಳಿಸಿದ್ದು, ವಾಷಿಂಗ್ಟನ್‌ ಸಂಸ್ಥಾನದಲ್ಲಿನ ಒಲಿಂಪಿಕ್‌ ಪೆನಿನ್ಸುಲಾದಲ್ಲಿರುವ ಫೋರ್ಕ್ಸ್‌‌ ಎಂಬ ಸಣ್ಣ ನಗರದಲ್ಲಿ ಈ ಕಾದಂಬರಿಗಳ ಸನ್ನಿವೇಶಗಳು ರೂಪತಳೆದಿವೆ. ಈ ರೀತಿಯಲ್ಲಿ ಫೋರ್ಕ್ಸ್‌‌ ಪಟ್ಟಣವು ಒಂದು ಅಸಾಮಾನ್ಯ ಪ್ರಮಾಣದ ಗಮನವನ್ನು ಪಡೆದುಕೊಂಡಿದೆ, ಮತ್ತು ಬೆಲ್ಲಾ ಸ್ವಾನ್‌‌ಳ ಪಾತ್ರದ ಹುಟ್ಟುಹಬ್ಬದ ದಿನಾಂಕವಾದ ಸೆಪ್ಟೆಂಬರ್‌ 13ರಂದು "ಸ್ಟೆಫೆನಿ ಮೆಯೆರ್‌ ದಿನವನ್ನು" ಆಚರಿಸುತ್ತದೆ.
ಅಭಿಮಾನಿಗಳು ಬೇರೆಯದೇ ಆದ ರೀತಿಯಲ್ಲಿ ತಮ್ಮನ್ನು, ತಮ್ಮ ಸಂಭ್ರಮವನ್ನು ಅಭಿವ್ಯಕ್ತಗೊಳಿಸುತ್ತಾರೆ: "ಅವರು ಮೆಯೆರ್‌ ಸೃಷ್ಟಿಯ ಪಾತ್ರಗಳಂತೆ ವೇಷಭೂಷಣವನ್ನು ಧರಿಸುತ್ತಾರೆ. ಅವುಗಳ ಕುರಿತಾಗಿ ತಮ್ಮದೇ ಆದ ರೀತಿಯಲ್ಲಿ ಕಥೆ ಬರೆಯುವ ಅವರು, ಅವನ್ನು ಅಂತರ್ಜಾಲದಲ್ಲಿ ಪ್ರಕಟಿಸುತ್ತಾರೆ. ಆಕೆಯು ಯಾವುದಾದರೊಂದು ಪುಸ್ತಕದ ಅಂಗಡಿಯಲ್ಲಿ ಕಾಣಿಸಿಕೊಂಡರೆ, ಸುಮಾರು 3,000 ಮಂದಿ ಅವಳನ್ನು ಭೇಟಿ ಮಾಡಲು ಧಾವಿಸುತ್ತಾರೆ. ಅವರು ಟ್ವಿಲೈಟ್‌-ವಿಷಯವನ್ನೊಳಗೊಂಡ ರಾಕ್‌ ವಾದ್ಯಸಂಗೀತದ ತಂಡಗಳಾಗಿರುತ್ತಾರೆ."
ಟೀಕೆ
ಸ್ಟೀಫನ್‌ ಕಿಂಗ್‌‌ರಂಥ ವ್ಯಕ್ತಿಗಳಿಂದ ಟ್ವಿಲೈಟ್‌ ಪುಸ್ತಕಗಳು ಟೀಕೆಗೆ ಒಳಗಾಗುತ್ತಾ ಬಂದಿವೆ. ಈ ಕುರಿತು ಸ್ಟೀಫನ್‌ ಕಿಂಗ್‌ ಮಾತನಾಡುತ್ತಾ, "J.K. ರೌಲಿಂಗ್‌ ಹಾಗೂ ಮೆಯೆರ್ ನಡುವಿನ ನಿಜವಾದ ವ್ಯತ್ಯಾಸವೇನೆಂದರೆ, ಜೋ ರೌಲಿಂಗ್‌ ಓರ್ವ ಸೊಗಸಾದ ಬರಹಗಾರ, ಮತ್ತು ಸ್ಟೆಫೆನಿ ಮೆಯೆರ್‌ ಅದರ ಒಂದು ಎಳೆಯನ್ನೂ ಬರೆಯಲಾರಳು. ಅವಳು ತುಂಬಾ ಒಳ್ಳೆಯ ಲೇಖಕಿಯೇನೂ ಅಲ್ಲ" ಎಂದು ಹೇಳಿದ. ಆದರೂ, ಸದರಿ ಕಥಾಸರಣಿಯ ಆಕರ್ಷಣೆಯನ್ನು ಅಥೈಸಿಕೊಂಡ ಕಿಂಗ್‌ ತನ್ನ ಮಾತುಗಳನ್ನು ಮುಂದುವರೆಸುತ್ತಾ, "ಜನರು ಈ ಕಥೆಗಳಿಂದ, ಅದರ ವೇಗದಿಂದ ಆಕರ್ಷಿತರಾಗಿದ್ದಾರೆ. ಸ್ಟೆಫೆನಿ ಮೆಯೆರ್‌ಗೆ ಸಂಬಂಧಿಸಿ ಹೇಳುವುದಾದರೆ, ಅವಳು ಹುಡುಗಿಯರ ಒಂದು ಸಂಪೂರ್ಣ ಪೀಳಿಗೆಯನ್ನು ಗುರಿಯಾಗಿಟ್ಟುಕೊಂಡು ಬರೆಯುತ್ತಿರುವುದು ಮತ್ತು ಈ ಪುಸ್ತಕಗಳಲ್ಲಿ ಪ್ರೀತಿ ಹಾಗೂ ಲೈಂಗಿಕತೆಯ ಒಂದು ಕ್ಷೇಮಕರ ಜೋಡಣೆಯ ವಿಧಾನವೊಂದನ್ನು ಮುಕ್ತವಾಗಿರಿಸುತ್ತಿರುವುದು ಅತ್ಯಂತ ಸ್ಪಷ್ಟವಾಗಿ ಕಾಣುತ್ತದೆ. ಇದು ಪ್ರಚೋದಕವಾಗಿದೆ ಮತ್ತು ಇದು ರೋಮಾಂಚಕವಾಗಿದೆ ಹಾಗೂ ಇದು ಕಣ್ಣಿಗೆ ಕಾಣುವ ರೀತಿಯಲ್ಲಿ ಲೈಂಗಿಕತೆಯ ಸೂಚಕವಾಗಿಲ್ಲದಿರುವುದರಿಂದ, ನಿರ್ದಿಷ್ಟವಾಗಿ ಇದು ಭಯವುಂಟುಮಾಡುವುದಿಲ್ಲ" ಎಂದು ಹೇಳಿದ.
ಮೆಯೆರ್‌ಳನ್ನು ಓರ್ವ ಸ್ತ್ರೀಸಮಾನತಾವಾದಿ-ವಿರೋಧಿ ಲೇಖಕಿಯೆಂಬಂತೆ ಪರಿಗಣಿಸುವ ಸ್ತ್ರೀಸಮಾನತಾವಾದಿಗಳಿಂದ ಬಲವಾದ ಟೀಕೆಗಳು ಬಂದಿವೆ. ಬೆಲ್ಲಾಳ ಸಂಪೂರ್ಣ ಜೀವನವು ಎಡ್ವರ್ಡ್‌ನ ಸುತ್ತಲೇ ಸುತ್ತುತ್ತದೆ, ಮತ್ತು ಅವಳು ಯಾವತ್ತೂ ನಿಯಂತ್ರಣದಲ್ಲಿರುವುದಿಲ್ಲ; ತನ್ನ ಜೀವ, ತನ್ನ ಕನ್ಯತ್ವ, ಮತ್ತು ತನ್ನ ಮಾನವೀಯತೆಯನ್ನು ರಕ್ಷಿಸುವಲ್ಲಿನ ಎಡ್ವರ್ಡ್‌ನ ಸಾಮರ್ಥ್ಯದ ಮೇಲೆ ಅವಳು ಸಂಪೂರ್ಣವಾಗಿ ಅವಲಂಬಿತಳಾಗಿರುತ್ತಾಳೆ ಎಂಬ ಅಂಶಗಳನ್ನು ಈ ಟೀಕಾಕಾರರು ತಮ್ಮ ಟೀಕೆಗಳಿಗೆ ಆಧಾರವಾಗಿ ಎತ್ತಿಹಿಡಿಯುತ್ತಾರೆ.
ಸದರಿ ಪುಸ್ತಕಗಳು ಬೆಲ್ಲಾಳ ಆಯ್ಕೆಯ ಸುತ್ತ ಸುತ್ತುತ್ತವೆ ಎಂದು ವಾದಿಸುವ ಮೂಲಕ, ಮತ್ತು ಅವಳ ತೀವ್ರಯಾತನೆಯಲ್ಲಿರುವ ಅವಿವಾಹಿತ ತರುಣಿಯ ವ್ಯಕ್ತಿತ್ವವು ಕೇವಲ ಅವಳ ಮಾನವೀಯತೆಯ ಸ್ವಭಾವದಿಂದ ಬಂದುದಾಗಿದೆ ಎಂದು ವಾದಿಸುವ ಮೂಲಕ, ಇಂಥ ಟೀಕೆಗಳನ್ನು ಮೆಯೆರ್‌ ತಳ್ಳಿಹಾಕಿದ್ದಾಳೆ.
ಇತರ ಕೃತಿಗಳು
ಮೆಯೆರ್‌‌ಳ ಸಣ್ಣಕಥೆಗಳ ಪೈಕಿ ಒಂದು ಕಥೆಯು ಪ್ರಾಮ್‌ ನೈಟ್ಸ್‌‌ ಫ್ರಂ ಹೆಲ್‌ ನಲ್ಲಿ ಪ್ರಕಟಗೊಂಡಿತು. ಈ ಸಂಕಲನವು ಅತಿಮಾನುಷ ಪ್ರಭಾವಗಳೊಂದಿಗಿನ ಕೆಟ್ಟ ಪ್ರಾಮ್‌ ರಾತ್ರಿಗಳ ಕುರಿತಾದ ಕಥೆಗಳನ್ನು ಒಳಗೊಂಡಿತ್ತು. ಈ ಸಂಕಲನಕ್ಕೆ ತಮ್ಮ ಕೊಡುಗೆಯನ್ನು ನೀಡಿದ ಇತರ ಲೇಖಕರಲ್ಲಿ, ಮೆಗ್‌ ಕೊಬಾಟ್‌, ಕಿಮ್‌ ಹ್ಯಾರಿಸನ್‌, ಮಿಷೆಲಿ ಜಫೆ, ಮತ್ತು ಲೌರೆನ್‌ ಮೈರಕಲ್‌ ಮೊದಲಾದವರು ಸೇರಿದ್ದಾರೆ. ಪ್ರಾಮ್‌ ನೈಟ್ಸ್‌‌ ಫ್ರಂ ಹೆಲ್‌ ಸಂಕಲನವು 2007ರ ಏಪ್ರಿಲ್‌ನಲ್ಲಿ ಬಿಡುಗಡೆಯಾಯಿತು.
2008ರ ಮೇ ತಿಂಗಳಲ್ಲಿ, ಮೆಯೆರ್‌‌ಳ ದಿ ಹೋಸ್ಟ್‌ ಎಂಬ ಹೆಸರಿನ ವಯಸ್ಕ ಓದುಗರಿಗೆ ಮೀಸಲಾದ ವೈಜ್ಞಾನಿಕ ಕಾದಂಬರಿಯು, ಲಿಟ್ಲ್‌, ಬ್ರೌನ್‌ ಅಂಡ್‌ ಕಂಪನಿಯ ವಯಸ್ಕ ಕಥಾ ವಿಭಾಗದಿಂದ ಬಿಡುಗಡೆಮಾಡಲ್ಪಟ್ಟಿತು; ಒಟ್ಟಾಗಿ ಕೆಲಸಮಾಡುವಂತೆ ಒತ್ತಾಯಕ್ಕೀಡಾಗಿರುವ ಓರ್ವ ಯುವ ಹೆಂಗಸು ಹಾಗೂ ಒಂದು ಆಕ್ರಮಣಕಾರಿ ಅನ್ಯಗ್ರಹವಾಸಿ "ಆತ್ಮ"ವಾದ, ಮೆಲನೀ ಸ್ಟ್ರೈಡರ್‌ ಮತ್ತು ವಾಂಡರರ್‌ಗೆ ಸಂಬಂಧಿಸಿದ ಕಥೆಯನ್ನು ಇದು ಅನುಸರಿಸುತ್ತದೆ. ನ್ಯೂಯಾರ್ಕ್‌ ಟೈಮ್ಸ್‌‌ ನ ಅತ್ಯುತ್ತಮ ಮಾರಾಟದ ಪುಸ್ತಕದ ಪಟ್ಟಿಯಲ್ಲಿ ದಿ ಹೋಸ್ಟ್‌ ಕಾದಂಬರಿಯು #1ನೇ ಶ್ರೇಯಾಂಕವನ್ನು ಗಳಿಸಿಕೊಂಡಿತು, ಮತ್ತು ಆ ಪಟ್ಟಿಯಲ್ಲಿ 26 ವಾರಗಳವರೆಗೆ ಉಳಿದುಕೊಂಡಿತ್ತು. 2008ರ ಮಾರ್ಚ್‌ನಲ್ಲಿ, ದಿ ಸೋಲ್‌ ಎಂಬ ಶೀರ್ಷಿಕೆಯನ್ನು ಹೊಂದಿರುವ, ದಿ ಹೋಸ್ಟ್‌  ಕಾದಂಬರಿಯ ಒಂದು ಸಂಭವನೀಯ ಉತ್ತರಭಾಗದ ಬರೆಯುವಿಕೆಯನ್ನು ತಾನು "ಹೆಚ್ಚೂಕಮ್ಮಿ ಸಂಪೂರ್ಣಗೊಳಿಸಿರುವುದಾಗಿ" ಮೆಯೆರ್‌ ತಿಳಿಸಿದಳು. ಒಂದು ವೇಳೆ ಸರಣಿಯನ್ನು ಅವಳು ಮುಂದುವರಿಸುವುದೇ ಆದಲ್ಲಿ, ಮೂರನೆಯ ಪುಸ್ತಕವನ್ನು ದಿ ಸೀಕರ್‌ ಎಂದು ಕರೆಯಲಾಗುತ್ತದೆ.
ವಿಜಯ್ ಪ್ರಕಾಶ್
ಬಾಂಬೆಗೆ ಹೋದ್ಮೇಲೆ
ತಿರುಪತಿಯಿಂದ ಬಾಂಬೆಗೆ ಹೋದರು. ಅಲ್ಲಿ ಯಾರೂ ಗೊತ್ತಿಲ್ಲ. ತುಂಬಾ ಟೈಯರ್ಡ್ ಆಗಿದ್ದರು. ಉಡುಪಿ ರೆಸ್ಟೋರೆಂಟ್‍ನಲ್ಲಿ ಪುಲಾವ್ ತಿಂದು ಮತ್ತೆ ಹೋಟೆಲ್ ಕಡೆ ಹೋಗಲೇ ಇಲ್ಲ. ಯಾಕಂದ್ರೆ ಅವರ ಹತ್ರ ಆಗ ಯಾವುದೇ ದುಡ್ಡು ಇರ್ಲಿಲ್ಲ. ರೇಲ್ವೆ ಸ್ಟೇಷನ್ ನಲ್ಲೇ ಮಲಗುತ್ತಿದ್ದರು. ರಾತ್ರಿ ಹೊತ್ತು ಪೊಲೀಸ್‍ನವರು ಬಂದು ಅಲ್ಲಿ ಮಲಗಿದವರಿಗೆ ಬೂಟುಗಾಲಿನಿಂದ ಒದಿಯುತ್ತಿದ್ದರು.
ಸ್ಟೆಫೆನಿ ಮೆಯೆರ್‌
ಇತರ ಕೃತಿಗಳು
ಇನ್ನೂ ಹಲವಾರು ಪುಸ್ತಕಗಳ ಕುರಿತಾದ ಪರಿಕಲ್ಪನೆಗಳನ್ನು ತಾನು ಹೊಂದಿರುವುದಾಗಿ ಮೆಯೆರ್‌ ಉಲ್ಲೇಖಿಸಿದ್ದಾಳೆ. ಸಮ್ಮರ್‌ ಹೌಸ್‌ ಎಂಬ ಶೀರ್ಷಿಕೆಯ ಒಂದು ಪ್ರೇತದ ಕಥೆ ಹಾಗೂ ಕಾಲಯಾನವನ್ನು ಒಳಗೊಂಡಿರುವ ಒಂದು ಕಾದಂಬರಿ ಮತ್ತು ಮತ್ಸ್ಯಕನ್ಯೆಯರ ಕುರಿತಾದ ಮತ್ತೊಂದು ಕೃತಿ ಇವೆಲ್ಲವೂ ಆ ಪರಿಕಲ್ಪನೆಗಳಲ್ಲಿ ಸೇರಿವೆ.
ವಿಜಯ್ ಪ್ರಕಾಶ್
ತಿನ್ನೋಕೂ ದುಡ್ಡು ಇರ್ಲಿಲ್ಲ!
ನನ್ನ ಗುರು ಸುರೇಶ್ ವಾಡ್ಕರ್. ಇವತ್ತಿಗೂ ನಾನು ಅವರನ್ನ ನೆನಪಿಸಿಕೊಳ್ತೀನಿ. ಮೊದಲು ನಾನು ಮುಂಬೈಗೆ ಹೋದಾಗ ಆನಂದ್ ಮಿಲಿಂದ್ ಅಂತ ಮ್ಯೂಸಿಕ್ ಡೈರೆಕ್ಟರ್‍ರವರ ಮನೆ ಗೊತ್ತಾಯ್ತು. ಅಲ್ಲಿ ಹೋದಾಗ ಅವರು ಸುರೇಶ್ ವಾಡ್ಕರ್ ಹತ್ರ ಕಳುಹಿಸಿದ್ರು. ಅವರ ಹತ್ರ ಹೋಗಿ ಹಾಡಿದ್ಮೇಲೆ ನನ್ನ ವಾಯ್ಸ್ ಇಷ್ಟ ಪಟ್ಟರು. ನಂತರ ರಾಧಾ ಕೃಷ್ಣ ದೇವಸ್ಥಾನದಲ್ಲಿ ಉಳಿದುಕೊಳ್ಳುವುದಕ್ಕೆ ವ್ಯವಸ್ಥೆ ಮಾಡಿದ್ರು. ಇದ್ದ ಒಂದು ಬಟ್ಟೆಯನ್ನು ಸಮುದ್ರದ ನೀರಲ್ಲಿ ಒಗೆದು ಒಣಗಿಸಿ ಹಾಕೊಳ್ತಿದ್ದೆ. ತಿನ್ನೋಕೆ ದುಡ್ಡು ಇರ್ಲಿಲ್ಲ. ನಾನು ಇದ್ದ ಸ್ಥಿತಿ ನೋಡಿ ಅವರು ನನಗೆ 100 ರೂಪಾಯಿ ಕೊಟ್ಟು ಊಟ ಮಾಡಿ ಬಾ ಅಂತ ಹೇಳಿದ್ರು.
ಹಸಿವು
ಜೀವನದಲ್ಲಿ ಎರಡು ತರಹ ಹಸಿವು ಇರುತ್ತದೆ. ದೇವರ ದಯೆಯಿಂದ ಎಲ್ಲಾ ಇದ್ದರೂ ತಿನ್ನುವುದಕ್ಕೆ ಟೈಮ್ ಇರಲ್ಲ. ಅದೊಂಥರಾ ದರ್ಪದ ಹಸಿವು. ಆದರೆ ಎದುರುಗಡೆ ಊಟ ಇದ್ದರೂ, ಕೊಂಡುಕೊಳ್ಳುವುದಕ್ಕೆ ದುಡ್ಡಿರಲ್ಲ. ಆ ಹಸಿವು ಬಹಳ ಕಷ್ಟ. ಅವತ್ತು ಅವರು ದುಡ್ಡು ತಗೊಂಡು ಹೊಟ್ಟೆ ತುಂಬಾ ತಿಂದರು.
ಸ್ಟೆಫೆನಿ ಮೆಯೆರ್‌
ಇತರ ಕೃತಿಗಳು
"ದಿ ಷಾರ್ಟ್‌ ಸೆಕಂಡ್‌ ಲೈಫ್‌ ಆಫ್‌ ಬ್ರೀ ಟ್ಯಾನರ್‌" ಎಂಬ ಹೆಸರಿನ 200-ಪುಟಗಳ ಒಂದು ಸಣ್ಣ ಕಾದಂಬರಿಯನ್ನು ಮೆಯೆರ್‌ ಬರೆದಿರುವುದರ ಕುರಿತು 2010ರ ಮಾರ್ಚ್‌ 30ರಂದು ಪ್ರಕಟಿಸಲಾಯಿತು. 2010ರ ಜೂನ್‌ 5ರಂದು ಈ ಪುಸ್ತಕವು ಆಟಂನಿಂದ ಬಿಡುಗಡೆಯಾಗಲಿದ್ದು, ಅಧಿಕೃತ ವೆಬ್‌ಸೈಟ್‌ನಲ್ಲಿ ಜೂನ್‌ 7 ಮತ್ತು ಜುಲೈ 5ರ ನಡುವಣ ಮುಕ್ತವೀಕ್ಷಣೆಗಾಗಿಯೂ ಇದು ಲಭ್ಯವಾಗಲಿದೆ.
ವಿಜಯ್ ಪ್ರಕಾಶ್
ಮೊದಲ ರೆಕಾರ್ಡಿಂಗ್
ಸುರೇಶ್ ವಾಡ್ಕರ್ ಅವರ ಫ್ರೆಂಡ್ ಮುಖಾಂತರ ಜಾಹೀರಾತುಗಳಿಗೆ ವಾಯ್ಸ್ ಕೊಡಬಹುದು ಅಂತ 'ವರ್ಡ್ಸ್ ಅಂಡ್ ವಾಯ್ಸಸ್' ಕಂಪನಿಗೆ ಕಳುಹಿಸಿದರು. ನನಗೆ ಕನ್ನಡ ಬಿಟ್ಟು ಬೇರೆ ಭಾಷೆ ಬರಲ್ಲ. 'ನಿರ್ಮಾ ಆಡ್' ಕೊಟ್ಟರು. ಚೆನ್ನಾಗಿ ಹೇಳ್ದೆ. ಮೊದಲ ರೆಕಾರ್ಡಿಂಗ್ ಮಾಡಿದ್ದು 'ಕೆಲ್ಲಾಗ್ಸ್ ಆಡ್'ಗಾಗಿ.
ಮೊದಲು ದುಡ್ಡು ಸಿಕ್ಕಾಗ...
ಆಡ್ ನಂತರ ದುಡ್ಡು ಕೊಡ್ತೀವಿ ಅಂದರು. ಆಗ ಎಷ್ಟು ಖುಷಿ ಆಯ್ತು ಅಂದ್ರೆ ಫ್ರೆಂಡ್ಸ್ ಹತ್ರ ಸಮೋಸ ತಿನ್ಕೊಂಡು ಬದುಕ್ತಾಯಿದ್ದೆ. ದುಡ್ಡು ಸಿಕ್ತಲ್ಲಾ ಅಂತ ಸಖತ್ ಖುಷಿ. 2700 ರೂಪಾಯಿ ಚೆಕ್ ಕೊಟ್ಟರು. ಅವತ್ತು ರಾತ್ರಿ ನನ್ನ ಫ್ರೆಂಡ್ಸ್ ಗೆಲ್ಲಾ ಪಾರ್ಟಿ ಕೊಡಿಸಿದರು
ಲವ್ ಸ್ಟೋರಿ....
ರೇಡಿಯೋವಾಣಿ ಅಂತ ಸ್ಟುಡಿಯೋ. ಅದರಲ್ಲಿ ರೆಕಾರ್ಡಿಂಗ್ ಗೆ ಅಂತ ಹೋಗಿದ್ದರು. ಅಲ್ಲಿ ಮಹತಿ..ಮಹತಿ ಅಂತ ಎಲ್ಲರೂ ಚರ್ಚೆ ಮಾಡುತ್ತಿದ್ದರು. ಯಾರಪ್ಪಾ ಈ ಮಹತಿ ಅಂತ ಅವರು ನೋಡ್ತಾಯಿದ್ದರು. ಅಲ್ಲಿಗೆ ಅವರಿನ್ನೂ ಹೊಸಬರು. ಆದ್ರೆ, ಮಹತಿ ಆಗಲೇ ವಾಯ್ಸ್ ಓವರ್‍ನಲ್ಲಿ ಸ್ಟಾರ್. ಆವಾಗ ಅವರಿಗೆ ಇವರು ಒಂದು ಲುಕ್ ಕೊಟ್ಟು, ಅವರ ಒಂದು ಲುಕ್ ಪಡೆದರು. ಆಮೇಲೆ ಸ್ಟುಡಿಯೋದಲ್ಲಿ ಅವರು ಅವರಿಗೆ ಸಿಗುವುದಕ್ಕೆ ಶುರು ಮಾಡಿದರು ಮಹತಿಗೆ ಅವರ ಮೇಲೆ ಕನಿಕರ ಇತ್ತು. ತೆಲುಗು ಸೀರಿಯಲ್‍ಗೆ ಹಾಡುವುದಕ್ಕೆ ಅಂತ ವಿಜಯ್ ಪ್ರಕಾಶ್‍ರನ್ನು ಕರೆಸಿದಾಗ ಜೊತೆಗೆ ಮಹತಿಯೂ ಹಾಡಿದರು. ಒಳಗೊಳಗೆ ಅವರಿಬ್ಬರಿಗೂ ಒಂಥರಾ ಫೀಲಿಂಗ್. ಒಂದಿನ ಲಂಚ್‍ಗೆ ಕರ್ಕೊಂಡು ಹೋಗಿ ಮಾತನಾಡಿದರು. ಅವಳು ಅವರನ್ನು ಆಟವಾಡಿಸುತ್ತಿದ್ದರು. ನಂತರ ವಿಜಯ್ ಪ್ರಕಾಶ್ ಅವರಿಗೆ ಪ್ರಪೋಸ್ ಮಾಡಿದ ನಂತರ ಅವರು ಒಪ್ಪಿಕೊಂಡರು.ವಿಜಯ್ ಪ್ರಕಾಶ್‍ರ ಅಪ್ಪ-ಅಮ್ಮ ಕೂಡ ಮುಂಬೈಗೆ ಬಂದು ಅವಳ ಅಪ್ಪ-ಅಮ್ಮ ಜೊತೆ ಮಾತನಾಡುತ್ತಾರೆ. ಮಹತಿ ಅಪ್ಪ-ಅಮ್ಮ ಎರಡು ಕಂಡೀಷನ್ ಹಾಕುತ್ತಾರೆ. ಮುಂಬೈಗೆ ಹೋದ 4 ವರ್ಷದಲ್ಲೇ ಅಂದ್ರೆ 1999ನಲ್ಲೇ ಸ್ವಂತ ಮನೆ ತೆಗೆದುಕೊಳ್ಳುತ್ತಾರೆ. 2001 ನಲ್ಲಿ ತಿರುಪತಿಯಲ್ಲಿ ಮದುವೆ ಆಗುತ್ತಾರೆ
ಸಿನಿಮಾದಲ್ಲಿ ಚಾನ್ಸ್ ಸಿಕ್ಕಿದ್ದು...
ಮದುವೆ ಆದ್ಮೇಲೆ ಸೆಟ್ಲ್ ಆದರು. ಸಿನಿಮಾದಲ್ಲಿ ಹಾಡಬೇಕು ಅಂತ ಆಸೆ ಅವರಿಗೆ ಬಹಳವಾಗಿತ್ತು. ಅವರ ಸ್ನೇಹಿತ ಬಾಲ್ಕಿ ಅಂತ ಇದ್ರು. 'ಚೀನಿ ಕಮ್' ಸಿನಿಮಾ ನಿರ್ದೇಶನ ಮಾಡ್ತಿದ್ರು. ಅದಕ್ಕೆ ಇಳಯರಾಜ ಸಂಗೀತ ನಿರ್ದೇಶಕ. ಇಳಯರಾಜ ಜೊತೆ ಫೋನ್‍ನಲ್ಲಿ ವಿಜಯ್ ಪ್ರಕಾಶ್ ಮಾತನಾಡಿದ ನಂತರ ಅವರು ವಿಜಯ್ ಪ್ರಕಾಶ್‍ರನ್ನು ಸ್ಟುಡಿಯೋಗೆ ಕರೆಸಿ ಹಾಡೋಕೆ ಹೇಳುತ್ತಾರೆ. ಆಗ ಅಮಿತಾಬ್ ಬಚ್ಚನ್‍ಗೆ ಅವರು ಮೊದಲು ಪ್ಲೇ ಬ್ಯಾಕ್ ಹಾಡಿದ್ದು. ಆಮೇಲೆ ಶಾರುಖ್‍ಖಾನ್ ಸಿನಿಮಾಗೆ ಹಾಡಿದರು. ನಂತರ ಎ.ಆರ್.ರೆಹಮಾನ್ ಅವರ ಆಫೀಸ್‍ನಿಂದ ಫೋನ್ ಬರುತ್ತದೆ. ಆಗ ವಿಜಯ್ ಪ್ರಕಾಶ್ ಅವರ ಸ್ಟುಡಿಯೋಗೆ ಹೋಗುತ್ತಾರೆ. ಅಲ್ಲಿ ಅವರು 'ಸ್ವದೇಸ್' ಸಿನಿಮಾಗೆ ಹಾಡಿದರು ಅದೂ ಶಾರುಖ್ ಖಾನ್ ಮುಂದೆ. ಅಲ್ಲೇ, ಎ.ಆರ್.ರೆಹಮಾನ್ ತಮಿಳು ಸಿನಿಮಾಗೆ ಒಂದು ಹಾಡನ್ನು ಹಾಡಿಸುತ್ತಾರೆ.
ಆಸ್ಕರ್ ಅವಾರ್ಡ್
ಜೈ ಹೋ' ಹಾಡಿಗೆ ಆಸ್ಕರ್ ಮತ್ತು ಗ್ರ್ಯಾಮಿ ಪ್ರಶಸ್ತಿ
ಕನ್ನಡದ ಮೊದಲ ಹಾಡು
ಗಾಳಿಪಟ' ಚಿತ್ರದ 'ಕವಿತೆ' ಹಾಡು ವಿಜಯ್ ಪ್ರಕಾಶ್ ಮೊದಲು ಕನ್ನಡದಲ್ಲಿ ಹಾಡಿದ್ದು.
ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕರು
ಮಾಣಿಕ್ಯ (ರೂಬಿ)
ಸಂಸ್ಕರಣೆ ಮತ್ತು ಗುಣಮಟ್ಟ ಸುಧಾರಣೆ
ವಿವಿಧ ಮಿಶ್ರಣಗಳನ್ನು ಬಳಸಿ ಮೂರು ನಾಲ್ಕು ಬಾರಿ ಎರಡನೇಯ ಹಂತದ ಬಿಸಿ ಮಾಡುವ ಪ್ರಕ್ರಿಯೆಯನ್ನು ಮಾಡಲಾಗುತ್ತದೆ. ನೀಲಮಣಿಗಳು ಅಥವಾ ಮಾಣಿಕ್ಯಗಳನ್ನು ಅಳವಡಿಸಿರುವ ರತ್ನಾಭರಣಗಳನ್ನು (ದುರಸ್ತಿಗಳಿಗಾಗಿ) ಬಿಸಿಮಾಡುವಾಗ, ಅವುಗಳಿಗೆ ಬೊರಾಸಿಕ್‌ ಆಮ್ಲವನ್ನಾಗಲೀ ಅಥವಾ ಇನ್ನಾವುದೇ ವಸ್ತುವಿನ ಲೇಪವನ್ನಾಗಲೀ ಲೇಪಿಸಬಾರದು. ಹೀಗೆ ಮಾಡುವುದರಿಂದ ಅವುಗಳ ಮೇಲ್ಮೈಯು ತರಚಿಹೋಗುತ್ತದೆ; ಅಲ್ಲದೇ ಒಂದು ವಜ್ರದಂತೆ ಇವನ್ನು “ಸಂರಕ್ಷಿಸುವ” ಅಗತ್ಯ ಕಂಡುಬರುವುದಿಲ್ಲ.
ಕೃತಕವಾಗಿ ತಯಾರಿಸಿದ ಮತ್ತು ಅನುಕರಣ ಮಾಣಿಕ್ಯಗಳು
1837ರಲ್ಲಿ ಗೂಡನ್ ಮೊದಲು ಪೊಟ್ಯಾಶ್ ಆಲಮ್‌‌ನೊಂದಿಗೆ ಹೆಚ್ಚಿನ ತಾಪಮಾನದಲ್ಲಿ ಸಣ್ಣ ಪ್ರಮಾಣದ ಕ್ರೋಮಿಯಮ್‌ನ್ನು ವರ್ಣದ್ರವ್ಯವಾಗಿ ಸೇರಿಸಿ ಕೃತಕವಾಗಿ ಮಾಣಿಕ್ಯಗಳನ್ನು ತಯಾರಿಸಿದನು. 1847ರಲ್ಲಿ ಎಬೆಲ್ಮೆನ್‌ನು ಬಿಳಿಯ ನೀಲಮಣಿವನ್ನು ಬೋರಿಕ್ ಆಮ್ಲದಲ್ಲಿ ಅಲ್ಯೂಮಿನವನ್ನು ಸಮ್ಮಿಳನಗೊಳಿಸಿ ತಯಾರಿಸಿದನು. 1877ರಲ್ಲಿ ಫ್ರೆನಿಕ್ ಮತ್ತಿ ಫ್ರೈಲ್‌ರು ಕೊರಂಡಮ್‌ ಹರಳನ್ನು ಸಣ್ಣ ಹರಳನ್ನು ಕತ್ತರಿಸುವ ರೀತಿಯಲ್ಲಿ ಮಾಡಿದರು. ಫ್ರಿಮೀ ಮತ್ತು ಆಗಷ್ಟೇ ವೆರ್ನಿಲ್ ಕೃತಕ ಮಾಣಿಕ್ಯವನ್ನು BaF2 ಮತ್ತು Al2O3 ಮತ್ತು ಚಿಕ್ಕ ಪ್ರಮಾಣದ ಕ್ರೋಮಿಯಮ್‌ನೊಂದಿಗೆ ಕೆಂಗಾವಿನಲ್ಲಿರಿಸಿ ಸಮ್ಮಿಶ್ರಣಗೊಳಿಸಿ ತಯಾರಿಸಿದನು. 1903ರಲ್ಲಿ ವೆರ್ನಿಲ್ ತಾನು ಬೆಂಕಿಯಲ್ಲಿ ಸಮ್ಮಿಳನಗೊಳಿಸುವ ವಿಧಾನದಲ್ಲಿ ಕೃತಕವಾಗಿ ತಯಾರಿಸಿದ ಮಾಣಿಕ್ಯಗಳನ್ನು ವಾಣಿಜ್ಯಿಕವಾಗಿ ಬಳಸಬಹುದೆಂದು ಘೋಷಿಸಿದನು. 1910ರಲ್ಲಿ, ವೆರ್ನಿಲ್‌ನ ಪ್ರಯೋಗಾಲಯವು 1907ರಲ್ಲಿ 1,000 kg (2,205 lb)ರಷ್ಟಿದ್ದ ಹರಳಿನ ವಾರ್ಷಿಕ ತಯಾರಿಕೆಯನ್ನು 30 ಕುಲುಮೆ ಸೌಲಭ್ಯದೊಂದಿಗೆ ವಿಸ್ತರಿಸಿತು.
ಮಾಣಿಕ್ಯಗಳನ್ನು ಕೃತಕವಾಗಿ ತಯಾರಿಸಬಹುದಾದ ಬೇರೆ ವಿಧಾನಗಳೆಂದರೆ ಜೋಕ್ರಾಲ್ಸ್ಕೀಯ ಎಳೆಯುವ ವಿಧಾನ, ಹರಿವು ವಿಧಾನ, ಮತ್ತು ಹೈಡ್ರೊಥರ್ಮಲ್ ವಿಧಾನಗಳು. ಹೆಚ್ಚಾಗಿ ಬೆಂಕಿಯಲ್ಲಿ ಸಮ್ಮಿಳನಗೊಳಿಸುವ ವಿಧಾನಗಳಿಂದ ಕೃತಕವಾಗಿ ತಯಾರಿಸುತ್ತಾರೆ ಏಕೆಂದರೆ ಇದರಲ್ಲಿ ಮಾಣಿಕ್ಯಗಳ ತಯಾರಿಕಾ ವೆಚ್ಚ ಕಡಿಮೆಯಾಗಿರುತ್ತದೆ. ಕೃತಕವಾಗಿ ತಯಾರಿಸಿದ ಮಾಣಿಕ್ಯಗಳಲ್ಲಿ ಯಾವುದೇ ಲೋಪದೋಷಗಳು ಬರಿಗಣ್ಣಿಗೆ ಕಾಣುವಂತಿರುವುದಿಲ್ಲ, ಆದರೆ ವರ್ಧಿಸಿದಾಗ ಇದರ ಗೆರೆಗಳು, ಕಲೆಗಳು ಮತ್ತು ಗಾಳಿಯ ಗುಳ್ಳೆಗಳು ಕಾಣುತ್ತವೆ. ಗೋಚರವಾಗುವ ಲೋಪದೋಷಗಳು ಕಡಿಮೆಯಾದಷ್ಟೂ ಮಾಣಿಕ್ಯವು ಹೆಚ್ಚಿನ ಬೆಲೆಯನ್ನು ಪಡೆಯುತ್ತದೆ, ಯಾವುದೇ (ಅಂದರೆ ಒಂದು "ಪರಿಪೂರ್ಣ" ಮಾಣಿಕ್ಯ ), ಲೋಪದೋಷಗಳು ಇಲ್ಲದಿದ್ದಲ್ಲಿ ಅದನ್ನು ಕೃತಕವೆಂದು ಭಾವಿಸಲಾಗುತ್ತದೆ. ಡೊಪಂಟ್‌ಗಳನ್ನು ಮಾಣಿಕ್ಯಗಳ ತಯಾರಿಕೆಯಲ್ಲಿ ಮಿಶ್ರಮಾಡಲಾಗುತ್ತದೆ ಆದ್ದರಿಂದ ಇದನ್ನು ನಾವು ಕೃತಕವಾಗಿ ತಯಾರಿಸಿದ್ದೆಂದು ಗುರುತಿಸಬಹುದು, ಆದರೆ ಹರಳುಶಾಸ್ತ್ರ ಪರೀಕ್ಷೆಯಲ್ಲಿ ಅದರ ಮೂಲವನ್ನು ಕಂಡುಹಿಡಿಯಬಹುದು.
ಕೃತಕವಾಗಿ ತಯಾರಿಸಿದ ಮಾಣಿಕ್ಯಗಳು ತಾಂತ್ರಿಕವಾದ ಮತ್ತು ಹರಳುಶಾಸ್ತ್ರದ ಉಪಯೋಗಗಳನ್ನು ಹೊಂದಿವೆ. ಕೃತಕವಾಗಿ ತಯಾರಿಸಿದ ಮಾಣಿಕ್ಯದ ಸರಳುಗಳನ್ನು ಮಾಣಿಕ್ಯ ಲೇಸರ್‌ಗಳನ್ನು ಮತ್ತು ಮೇಸರ್‌ಗಳನ್ನು ತಯಾರಿಸಲು ಬಳಸುವರು. 1960ರಲ್ಲಿ ಮೊದಲ ಲೇಸರನ್ನು ಥಿಯೋಡರ್ ಹೆಚ್. ಮೈಮನ್ ಕ್ಯಾಲಿಫೋರ್ನಿಯಾದ ಮಲಿಬುನಲ್ಲಿನ ಹಗ್ಸ್ ರಿಸರ್ಚ್ ಲ್ಯಾಬೊರೇಟರೀಸ್‌ನಲ್ಲಿ, ಕೊಲಂಬಿಯಾ ವಿಶ್ವವಿದ್ಯಾಲಯದ ಚಾರ್ಲೆಸ್ ಹೆಚ್. ಟೌನ್ಸ್, ಬೆಲ್‌ ಲ್ಯಾಬ್‌ನ ಆರ್ಥರ್ ಶಾವ್ಲೋವ್, ಮತ್ತು TRG (ಟೆಕ್ನಿಕಲ್ ರಿಸರ್ಚ್ ಗ್ರೂಪ್)ಕಂಪನಿಯ ಗೂಲ್ಡ್‌ನ್ನು ಹಿಂದೆ ಸರಿಸಿ ಕಂಡುಹಿಡಿದನು. ಮೈಮನ್ ಘನ ಸ್ಥಿತಿಯ ಲೈಟ್-ಪಂಪ್ ಮಾಡಲಾದ ಕೃತಕವಾಗಿ ತಯಾರಿಸಿದ ಮಾಣಿಕ್ಯವನ್ನು 694 ನ್ಯಾನೋಮೀಟರ್‌ಗಳ (nm) ತರಂಗಾಂತರದ ಕೆಂಪು ಲೇಸರ್ ಕಿರಣಗಳನ್ನು ತಯಾರಿಸಲು ಬಳಸುವರು. ಮಾಣಿಕ್ಯ ಲೇಸರ್‌ಗಳು ಇನ್ನೂ ಬಳಕೆಯಲ್ಲಿದೆ. ನಿರ್ದೇಶಾಂಕ ಮಾಪಕಗಳ ತುದಿಯ (ಶೋಧದ) ಸ್ಕ್ಯಾನಿಂಗ್‌ನಲ್ಲಿ ಹೆಚ್ಚಿನ ಗಡಸುತನವನ್ನು ಬಯಸುವ ವಸ್ತುಗಳಲ್ಲಿ ಮಾಣಿಕ್ಯಗಳನ್ನು ಬಳಸುವರು.
ಮಾಣಿಕ್ಯಗಳ ಅನುಕರಣವನ್ನೂ ಗುರುತಿಸಬಹುದಾಗಿದೆ. ಕೆಂಪು ಸ್ಪಿನೆಲ್‌ಗಳು, ಕೆಂಪು ಗಾರ್ನೆಟ್‌ಗಳು ಮತ್ತು ಬಣ್ಣದ ಗಾಜುಗಳನ್ನು ತಪ್ಪಾಗಿ ಮಾಣಿಕ್ಯಗಳೆಂದು ಹೇಳಲಾಗುತ್ತದೆ. ಅನುಕರಣಗಳು ರೋಮನ್ನರ ಕಾಲದಲ್ಲಿ ಅಂದರೆ 17ನೇ ಶತಮಾನದಲ್ಲಿಯೇ ತಂತ್ರಜ್ಞಾನದ ಮೂಲಕ —ಕುಲುಮೆಯ ಕೆಳಭಾಗದಲ್ಲಿ ಕಡುಗೆಂಪು ಬಣ್ಣದ ಉಣ್ಣೆಯನ್ನು ಉರಿಸಿ ಅದನ್ನು ಅನುಕರಣ ಕಲ್ಲಿನ ಕೆಳಭಾಗದಲ್ಲಿಟ್ಟು ಕೆಂಪು ಬಣ್ಣದ ಹಾಳೆಗಳನ್ನು ತಯಾರಿಸಲಾಗುತಿತ್ತು. ವ್ಯಾಪಾರದಲ್ಲಿ ಬಳಸುವ ಪದಗಳೆಂದರೆ ಕೆಂಪು ಸ್ಪೈನೆಲ್‌ಗೆ ಬಲಾಸ್ ಮಾಣಿಕ್ಯ  ಮತ್ತು ಕೆಂಪು ಟೂರ್ಮಲಿನ್‌ಗೆ ರುಬೆಲೈಟ್ ಎನ್ನುವ ಮೂಲಕ ಮುಗ್ದ ಗ್ರಾಹಕರನ್ನು ಮೋಸಗೊಳಿಸಬಹುದು. ಆದ್ದರಿಂದ ಇಂತಹ ಪದಗಳ ಬಳಕೆಯನ್ನು ಲ್ಯಾಬೊರೇಟರಿ ಮ್ಯಾನ್ಯುಯಲ್ ಹಾರ್ಮೊನೈಸೇಶನ್ ಕಮಿಟಿ (LMHC)ಯಂತಹ ಅನೇಕ ಹರಳುಶಾಸ್ತ್ರದ ಒಕ್ಕೂಟಗಳು ವಿರೋಧಿಸುತ್ತವೆ.
ದಾಖಲೆಗಳು
thumb|right|ಅಮೆರಿಕಾದ ವಾಶಿಂಗ್ಟನ್ ಡಿಸಿಯ ನ್ಯಾಶನಲ್ ಮ್ಯೂಸಿಯಮ್ ಆಫ್ ನ್ಯಾಚುರಲ್ ಹಿಸ್ಟರಿಯಲ್ಲಿನ ಮಾಣಿಕ್ಯಗಳು ವಾಶಿಂಗ್ಟನ್ ಡಿಸಿಯ ಸ್ಮಿತ್‌ಸೋನಿಯನ್‌ನ ನ್ಯಾಶನಲ್ ಮ್ಯೂಸಿಯಮ್ ಆಫ್ ನ್ಯಾಚುರಲ್ ಹಿಸ್ಟರಿಯು ಪ್ರಪಂಚದ ಸುಂದರವಾದ ಮತ್ತು ದೊಡ್ಡದಾದ ಮಾಣಿಕ್ಯ ಹರಳುಗಳಲ್ಲಿ ಒಂದನ್ನು ಹೊಂದಿದೆ. ಪ್ಲಾಟಿನಮ್ ರಿಂಗ್‌ನಲ್ಲಿ ವಜ್ರದೊಂದಿಗೆ ಮಾಡಲಾದ 23.1 carat ಬರ್ಮೀಸ್ ಮಾಣಿಕ್ಯವನ್ನು ಉದ್ಯಮಿ, ಪೀಟರ್ ಬಕ್ ತನ್ನ ನಿಧನವಾಗಿದ್ದ ಹೆಂಡತಿ ಕಾರ್ಮೆನ್ ಲೂಸಿಯಾ ನೆನಪಿಗಾಗಿ ದಾನ ನೀಡಿದನು. ಈ ಹರಳು ಹೇರಳವಾಗಿ ಸಂಪೂರಣಗೊಳಿಸಿದ ಕೆಂಪು ಬಣ್ಣಮಿಶ್ರಿತ ವಿಶೇಷವಾದ ಪಾರದರ್ಶಕತೆಯನ್ನು ಪ್ರದರ್ಶಿಸುತ್ತದೆ. ಇದರ ಸರಿಯಾದ ಪ್ರಮಾಣದ ಕತ್ತರಿಸುವಿಕೆಯು ವಿವಿಧ ಕೆಂಪು ಪ್ರತಿಫಲನಗಳನ್ನುಂಟುಮಾಡುತ್ತದೆ. 1930 ದಶಕದಲ್ಲಿ ಈ ಹರಳನ್ನು ಬರ್ಮಾದ ಮೊಗೊಕ್‌ (ಈಗ ಮಯನ್ಮಾರ್)ನ ಗಣಿಯಿಂದ ಪಡೆಯಲಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ರತ್ನದ ಕಲ್ಲುಗಳು ವರ್ಗ:ಅಲ್ಯೂಮಿನಿಯಂ ಖನಿಜಗಳು ವರ್ಗ:ಆಕ್ಸೈಡ್‌ ಖನಿಜಗಳು ವರ್ಗ:ಅತೀವ ಗಡುಸಿನ ದ್ರವ್ಯಗಳು
ಆಗಸ್ಟ್ ೧೪
ಆಗಸ್ಟ್ ೧೪ - ಆಗಸ್ಟ್ ತಿಂಗಳಿನ ಹದಿನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೨೬ನೇ ದಿನ (ಅಧಿಕ ವರ್ಷದಲ್ಲಿ ೨೨೭ನೇ ದಿನ).
ಹೊರಗಿನ ಸಂಪರ್ಕಗಳು
೧ ೧
ಸುವರ್ಣ ಸೇತುವೆ
ಸುವರ್ಣ ಸೇತುವೆ ವರ್ಷ ೧೯೮೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವಿಷ್ಣುವರ್ಧನ್, ಆರತಿ ಪ್ರಧಾನ ಪಾತ್ರಗಳಲ್ಲಿ ನಟಿಸಿರುವ ಈ ಚಿತ್ರವನ್ನು ಗೀತಪ್ರಿಯ ನಿರ್ದೇಶಿಸಿದ್ದರು.
ಇದೊಂದು ಕಾದಂಬರಿ ಆಧಾರಿತ ಚಲನಚಿತ್ರವಾಗಿದ್ದು, ಎಚ್.ಜಿ.ರಾಧಾದೇವಿಯವರು ಬರೆದಿರುವ ಇದೇ ಹೆಸರಿನ ಕಾದಂಬರಿಯನ್ನು ಚಲನಚಿತ್ರವಾಗಿ ನಿರ್ಮಿಸಲಾಗಿದೆ. ಈ ಕಾದಂಬರಿಯು ಪ್ರಜಾಮತ ವಾರಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಪ್ರಕಟವಾಗಿತ್ತು.
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಬೆನಗಲ್ ರಾಮರಾವ್
ಬೆನಗಲ್ ರಾಮರಾವ್ (ಏಪ್ರಿಲ್ ೩, ೧೮೭೬ – ಮೇ ೮, ೧೯೪೩) ಕನ್ನಡ ಸಾಹಿತ್ಯ ಸೇವೆ ಮಾಡಿದ ಶ್ರೇಷ್ಠರಲ್ಲಿ ಒಬ್ಬರೆನಿಸಿದ್ದಾರೆ.
ಸ್ವತಂತ್ರ ಕೃತಿಗಳು
ರಾಮರಾಯರ ಸ್ವತಂತ್ರ ಕೃತಿಗಳಲ್ಲಿ ಇರಾವತಿ, ಚಿಕ್ಕ ಕಥೆಗಳು, ಮಹನೀಯರ ಚರಿತ್ರೆಮಾಲೆ ಮುಂತಾದವು ಪ್ರಮುಖವಾದವು.
ಕೈಫಿಯತ್ತುಗಳಿಗೆ ಪ್ರಸಿದ್ಧರು
ಇತಿಹಾಸದ ಬಗ್ಗೆಯೂ ರಾಯರಿಗೆ ಅಪಾರ ಒಲವು. ತಂಜಾವೂರು ಮನೆತನದ ಕೈಫಿಯತ್ತು, ಹಳೇಬೀಡು ಕೈಫಿಯತ್ತು, ಹೊಳೆ ಹೊನ್ನೂರು ಕೈಫಿಯತ್ತು ಮುಂತಾದ ಅನೇಕ ಕೈಫಿಯತ್ತುಗಳ ರಚನೆ ಅವರಿಂದ ಮೂಡಿಬಂತು. ಹೀಗಾಗಿ ಅವರು ಕೈಫಿಯತ್ತುಗಳ ರಾಮರಾಯರೆಂದೇ ಪ್ರಸಿದ್ಧಿ ಪಡೆದವರು.
ಸಂಪಾದನೆಗಳು
ರಾಮರಾಯರು ಇತರರೊಡನೆ ಸೇರಿ ಹಲವಾರು ಗ್ರಂಥಗಳನ್ನು ಸಂಪಾದಿಸಿದ್ದಾರೆ. ಪಾನ್ಯಂ ಸುಂದರ ಶಾಸ್ತ್ರಿಯವರೊಡಗೂಡಿ ಸಿದ್ಧಪಡಿಸಿದ ‘ಪುರಾಣನಾಮ ಚೂಡಾಮಣಿ’ ಒಂದು ಉತ್ಕೃಷ್ಟ ಆಕರ ಗ್ರಂಥ.
ಸಾಹಿತ್ಯ ಸಮ್ಮೇಳನಾಧ್ಯಕ್ಷತೆ
ರಾಮರಾಯರನ್ನು ಬೆಳಗಾವಿಯಲ್ಲಿ ೧೯೨೫ರಲ್ಲಿ ನಡೆದ ಹನ್ನೊಂದನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರನ್ನಾಗಿ ಮಾಡಿ ಕನ್ನಡದ ಜನತೆ ಗೌರವ ತೋರಿತು.
ವಿದಾಯ
ಈ ಮಹನೀಯರು ಮೇ ೮, ೧೯೪೩ರಲ್ಲಿ ಈ ಲೋಕವನ್ನಗಲಿದರು.
ಉ‌ಲ್ಲೇಖಗಳು
ವರ್ಗ:ಸಾಹಿತಿಗಳು ವರ್ಗ:ಕನ್ನಡ ಸಾಹಿತಿಗಳು
ವಸಂತ ನಿಲಯ
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು
ಬೆಳ್ಳಾವೆ ವೆಂಕಟನಾರಣಪ್ಪ
ವಿದ್ಯಾಭ್ಯಾಸ
ವಿದ್ಯಾಭ್ಯಾಸ ಪ್ರಾರಂಭವಾದುದು ಕೂಲಿ ಮಠದಲ್ಲಿ. ತುಮಕೂರು ಹಾಗು ಬೆಂಗಳೂರುಗಳಲ್ಲಿ ವ್ಯಾಸಂಗ ಮಾಡಿ, ಎಮ್.ಎ. ಪದವಿ ಪಡೆದರು.
ಕೆಲಸ
ಬೆಂಗಳೂರಿನ ಸೆಂಟ್ರಲ್ ಕಾಲೇಜಿನಲ್ಲಿ ಭೌತಶಾಸ್ತ್ರದ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ಮುಲಕನಾಡು ಸಂಘದ ಅಧ್ಯಕ್ಷರಾಗಿ, ಅಗ್ರಿಕಲ್ಚರ್ ಅಂಡ್ ಎಕ್ಟಿವ್‌ಮೆಂಟ್ ಯೂನಿಯನ್ ಸದಸ್ಯರಾಗಿ, ಮೈಸೂರು-ತಮಿಳುನಾಡಿನ ಕಾವೇರಿ ನೀರಿನ ಹಂಚಿಕೆಯ ನಿಷ್ಪಕ್ಷಪಾತ ತೀರ್ಪು ಕೊಡಲು ನೇಮಿಸಿದ ಸಮಿತಿಯ ಸದಸ್ಯರಾಗಿ, ಬೆಂಗಳೂರಿನ ಸಿಟಿ ಕೋ-ಆಪರೇಟಿವ್ ಸೊಸೈಟಿಯ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು.ಇವರು ೧೯೩೭ರಲ್ಲಿ ಜಮಖಂಡಿಯಲ್ಲಿ ಜರುಗಿದ ೨೨ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
ವಿಶೇಷ ಸಾಧನೆ
ಕನ್ನಡದ ಮೊದಲ ವಿಜ್ಞಾನ ಪತ್ರಿಕೆ “ವಿಜ್ಞಾನ”ವನ್ನು ಹೊರತಂದ ಹೆಗ್ಗಳಿಕೆ ಇವರದು. ಕನ್ನಡ ಸಾಹಿತ್ಯ ಪರಿಷತ್ತಿನ “ಪರಿಷತ್ ಪತ್ರಿಕೆ’’ಯಲ್ಲಿ ಸಹ ಇವರು ಗಣನೀಯ ಸೇವೆ ಸಲ್ಲಿಸಿದ್ದಾರೆ. ಕೆಳಕಂಡ ಪ್ರಾಚೀನ ಕೃತಿಗಳ ಸಂಪಾದನೆಯಲ್ಲಿ ಇವರು ಸಲ್ಲಿಸಿದ ಸೇವೆ ಅಪಾರ.
ನಿಧನ
ಬೆಳ್ಳಾವೆ ವೆಂಕಟನಾರಣಪ್ಪನವರು ೩-೮-೧೯೪೩ರಲ್ಲಿ ನಿಧನರಾದರು.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ಬೆಳ್ಳಾವೆ ವೆಂಕಟನಾರಣಪ್ಪ
ಧರ್ಮ ದಾರಿ ತಪ್ಪಿತು
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು
ಆಗಸ್ಟ್ ೧೬
ಆಗಸ್ಟ್ ೧೬ - ಆಗಸ್ಟ್ ತಿಂಗಳಿನ ಹದಿನಾರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೨೮ನೇ ದಿನ (ಅಧಿಕ ವರ್ಷದಲ್ಲಿ ೨೨೯ನೇ ದಿನ).
ಹೊರಗಿನ ಸಂಪರ್ಕಗಳು
೧ ೧
ವೈ.ನಾಗೇಶ ಶಾಸ್ತ್ರಿ
ವೈ.ನಾಗೇಶ ಶಾಸ್ತ್ರಿಗಳು ೧೮೯೩ರಲ್ಲಿ ಬಳ್ಳಾರಿ ಜಿಲ್ಲೆಯ ಏಳು ಬೆಂಚೆ ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ನೀಲಾಂಬಿಕೆ ; ತಂದೆ ನಯನಯ್ಯ.
ಇವರ ಕೆಲವು ಪ್ರಮುಖ ಕೃತಿಗಳು ಇಂತಿವೆ:
ವಿದ್ವಾನ್ ವೈ. ನಾಗೇಶ ಶಾಸ್ತ್ರಿಗಳು ೧೯೭೪ರಲ್ಲಿ ನಿಧನರಾದರು.
ಸ್ಮರಣಾರ್ಥ
ಸರ್ವದರ್ಶನತೀರ್ಥ ಶ್ರೀ ವಿದ್ವಾನ್ ಪಂಡಿತ್ ವೈ. ನಾಗೇಶ್ ಶಾಸ್ತ್ರಿಯವರ ಸ್ಮರಣಾರ್ಥವಾಗಿ ಇವರ ಹುಟ್ಟೂರಾದ ಏಳುಬೆಂಚಿ ಗ್ರಾಮದಲ್ಲಿ ಕಲಾಭವನ ನಿರ್ಮಿಸಿ 2021 ಆಗಸ್ಟ್ 29ರಂದು ಉದ್ಘಾಟಿಸಲಾಯಿತು. ವರ್ಗ:ಚುಟುಕು ವರ್ಗ:ಕನ್ನಡ ಸಾಹಿತ್ಯ ವೈ.ನಾಗೇಶ ಶಾಸ್ತ್ರಿ
ದೇವನಹಳ್ಳಿ
ದೇವನಹಳ್ಳಿ (ಹಳೆಯ ಹೆಸರುಗಳು ದೇವನದೊಡ್ಡಿ, ದೇವನಪುರ ) ಕರ್ನಾಟಕ ರಾಜ್ಯದ ಬೆಂಗಳೂರು ಗ್ರಾಮಾಂತರ ಜಿಲ್ಲೆಯಲ್ಲಿರುವ ಪಟ್ಟಣ. ಇದು ಬೆಂಗಳೂರು ನಗರದಿಂದ ೩೦ ಕಿ.ಮಿ ದೂರದಲ್ಲಿದೆ.
ದೇವನಹಳ್ಳಿ ಪುರಸಭೆಯು 1959 ರಲ್ಲಿ ಸ್ಥಾಪನೆಯಾಯಿತು.
•    ದೇವನಹಳ್ಳಿ ಪುರಸಭೆಯು ಬೆಂಗಳೂರಿನಿಂದ ಹೈದಾರಬಾದ್ ಗೆ ಹೋಗುವ ಎನ್ಎಚ್-7 ರಸ್ತೆಯಲ್ಲಿದ್ದು ಬೆಂಗಳೂರಿನಿಂದ ಸುಮಾರು 34 ಕೀಲೋಮೀಟರ್ ದೂರದಲ್ಲಿರುತ್ತದೆ.
•    20011 ರ ಜನಗಣತಿಯ ಪ್ರಕಾರ ದೇವನಹಳ್ಳಿ ಪುರಸಭೆ ವ್ಯಾಪ್ತಿಯಲ್ಲಿ 28,039 ಜನಸಂಖ್ಯೆಯನ್ನು ಹೊಂದಿರುತ್ತದೆ.
•    ದೇವನಹಳ್ಳಿ ಪುರಸಭೆ ವ್ಯಾಪ್ತಿಯಲ್ಲಿ 23 ವಾರ್ಡ್ ಗಳಿದ್ದು    23 ಚುನಾಯಿತ ಸದಸ್ಯರು ಹಾಗೂ 5 ನಾಮನಿರ್ದೇಶಿತ ಸದಸ್ಯರಿರುತ್ತಾರೆ.
•    ದೇವನಹಳ್ಳಿ ಪುರಸಭೆಯ ವ್ಯಾಪ್ತಿಯು ಒಟ್ಟು 16.00 ಚದುರ ಕೀಲೋಮೀಟರ್ ಗಳಿರುತ್ತದೆ.
•     ಮೈಸೂರು ಹುಲಿ ಎಂದೆ ಪ್ರಸಿದ್ದಿ ಪಡೆದಿದ್ದ   ಟಿಪ್ಪು ಸುಲ್ತಾನರ ಜನ್ಮ ಸ್ಥಳವು ಪುರಸಭೆ ವ್ಯಾಪ್ತಿಯಲ್ಲಿದ್ದು ಈ ಸ್ಥಳವು ಪುರಾತತ್ವ ಇಲಾಖೆಗೆ ಒಳಪಡುತ್ತದೆ.